Source: http://docplayer.fi/47530325-Lentosaapalvelut-suomessa.html
Timestamp: 2018-10-20 01:11:43+00:00
Document Index: 5682505

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

LENTOSÄÄPALVELUT SUOMESSA - PDF
Download "LENTOSÄÄPALVELUT SUOMESSA"
1 LENTOSÄÄPALVELUT SUOMESSA
2 Sisällysluettelo 1. Lentosääpalveluiden vastuutahot ja toiminta Suomessa Lentosäätuotteet Suomessa Lentosäähavainnot Yleistä säähavainnoista Erilaiset lentosäähavaintosanomat Manuaali- ja automaattihavaintoja Havaintosanomien sääparametrit Havaintosanoman lopussa mahdollisesti olevat koodit: TREND ja WS Yleistä SPECIAL-havainnosta Tekniset vikatilanteet säähavaintolaitteissa Lentosääennusteet TAF TREND Nordic Significant Weather Chart, NSWC GAFOR ja alue-ennuste Lentosäävaroitukset SIGMET Warnings Ilma-alusten havainnot Sääpalvelu asiakkaille Lentosääpalvelualueiden kartta Valokuvat Janne Ylläsjärvi, Kim Frisk
3 Alkusanat Lentosääpalvelut Suomessa-oppaan on tarkoitus yleistajuisesti kuvata ilmailijoille lentosääpalveluiden saatavuus ja sisältö sekä esitellä lyhyesti miten lentosääpalvelut on Suomessa tällä hetkellä järjestetty. Liikenne- ja viestintäministeriö on nimennyt Ilmatieteen laitoksen yksinoikeudella tuottamaan lentosään havainto-, ennuste- ja varoituspalvelut Suomen lentotiedotusalueella. Ilmatieteen laitos vastaa siis näiden palveluiden laatimisesta. ICAO (International Civil Aviation Organization) säätelee lentosääpalveluiden sisältöä kansainvälisen siviili-ilmailun yleissopimuksen liitteillä ja liitteitä tarkentavilla dokumenteilla. Niitä ei ole tarkoitus tässä yleisessä oppaassa tarkemmin kuvailla, mutta Ilmatieteen laitokselta saa tarvittaessa lisätietoa asiasta. Tämän oppaan sisällön ei ole tarkoitus olla tyhjentävä tai oppikirja sellaisenaan vaan antaa tietoa ilmailijoille Suomessa saatavasta lentosääpalvelusta ja sääpalvelutuotteiden tulkinnasta. Lukijalla oletetaan olevan perustiedot esimerkiksi METARin ja TAFin koodista ja sisällöstä, näistä saa lisää tietoa myös säähaitarista. ICAOn sääpalveluita määrittävä dokumentti Annex 3 muuttuu kolmen vuoden välein ja tätä opasta päivitetään vähintään yhtä usein. Palautetta ilmailun sääpalveluista voi antaa sähköpostilla ja päivystävän meteorologin tavoittaa kotimaisessa puhelinliikenteessä maksullisesta palvelunumerosta ympäri vuorokauden vuoden jokaisena päivänä (puhelun hinta on 2,53 /min + paikallisverkkomaksu). Säämateriaalien jakelun hoitaa Ilmatieteen laitoksen puolesta Finavian lennonneuvonta, jonka tavoittaa sähköpostilla ja numerosta Lentosääpalveluista kerrotaan myös Ilmailukäsikirjassa (AIP), jota Finavia ylläpitää. Säätuotteita käytettäessä on hyvä pitää mielessä, että säähavainnot ovat vain pistekohtainen kuvaus havaintopaikan ja hetken tilanteesta. Ne eivät kuvaa laajemman alueen säätä tai ilmakehän tilaa ja säätila voi muuttua hyvinkin nopeasti. Tuulen suunnassa ja nopeudessa on aina vaihtelua, samoin näkyvyydessä ja muissa havaintosuureissa, joten säähavaintoja ei tule pitää absoluuttisena totuutena säästä vaan hetkellisenä ja hyvin paikallisena arviona ilmakehän tilasta. Myös ennustetuotteita käytettäessä tulee huomioida ennusteen käyttötarkoitus, esimerkiksi TAF kuvaa lentopaikan keskimääräistä ennustettua säätä hyvin pienellä alueella ja hyvinkin lähellä säätilanne voi olla erilainen. Ennuste on myös luonteeltaan juuri sitä, mitä nimikin kuvaa, eli ennuste. Se ei ole lupaus, että sää käyttäytyy juuri niin kuin on ennustettu, sillä ilmakehän tila on jatkuvasti kaoottinen ja ennusteilla pyritään toki kuvaamaan mahdollisimman hyvin miten säätilanne kehittyy, mutta täysin oikeaa ennustetta ei ole olemassa (ja millä sen todentaa?). Toivottavasti näistä säätuotteiden kuvauksista on hyötyä teille ilmailijoille. Turvallisia lentoja ja hyviä lentosäitä! Ilmatieteen laitos päivitetty IV ILMATIETEEN LAITOS LENTOSÄÄPALVELUT SUOMESSA
4 1. Lentosääpalveluiden vastuutahot ja toiminta Suomessa Ilmatieteen laitos vastaa lentosääpalveluiden tuottamisesta Suomessa. Ilmatieteen laitoksella lentosääpalveluita tuotetaan useamman yksikön toimesta. Havaintopalvelutyksikkö vastaa lentosäähavaintojen tuottamisesta ja kehittämisestä. Lento- ja sotilassääpalvelu-ryhmät kolmella paikkakunnalla (Helsinki, Kuopio ja Rovaniemi) vastaavat lentosääennusteista ja varoituksista. Asiakaspalvelut-yksikkö vastaa käytännön tasolla ilmailun sopimusasioista ja seuraa kansainvälisten ja kansallisten määräysten noudattamista ja muutoksia sekä tiedottaa ilmailijoita merkittävistä muutoksista eri tiedotuskanavien kautta. Lentosääpalvelutuotantoon osallistuvat myös Finavia Oyj ja Vaisala Oyj. Esimerkkinä mainittakoon lentosäähavaintojen tekeminen osalla Suomen lentoasemista sekä havaintolaitteiden ylläpitoyhteistyössä. Finavian lennonneuvonta antaa sääpalvelua ja jakaa säämateriaalia. Liikenteen turvallisuusvirasto Trafi on Suomen ilmailuviranomainen, joka huolehtii ilmailun yleisestä turvallisuudesta, edistää ilmailun ympäristöystävällisyyttä ja hoitaa sekä lentoliikenteeseen että lentoliikenteen sujuvuuteen liittyviä asioita. Trafi toimii myös Suomen lentosääviranomaisena (Meteorological Authority). ILMATIETEEN LAITOS LENTOSÄÄPALVELUT SUOMESSA 3
5 2. Lentosäätuotteet Suomessa 2.1. Lentosäähavainnot Yleistä säähavainnoista Mitä tahansa pintasäähavaintoa käytettäessä on huomioitava, että säähavainto kuvaa - tai ainakin pyrkii kuvaamaan - ainoastaan senhetkistä säätilannetta havaintoasemalla. Tilanteesta riippuen sää voi vaihdella huomattavan paljon sekä ajallisesti että alueellisesti. Vaikka säähavaintoasemia olisi maatieteellisesti tiheässä, näiden havaintojen perusteella ei tule tehdä päätelmiä koko alueen säätilanteesta. Esimerkkinä voisi mainita pienialaiset mutta rajut ukkoskuurot tai matalat sumupilvet CAVOK-keliä raportoivien sääasemien välillä - ja ehkä myös lentoreitin varrella. Sään paraneminen tai huononeminen ei ole läheskään aina suoraviivaista vaan esimerkiksi kentän peräkkäisissä METAR-havainnoissa lupaavasti kohonnut pilven alaraja saattaa seuraavassa säähavainnossa tulla uudelleen alemmas. Edes kokenut meteorologi ei yleensä pysty ennustamaan lähiajan kehitystä pelkästään peräkkäisten säähavaintojen perustella. Säähavaintojen käyttäjän tulee huomioida, että havainto on aina pistemäinen ja hetkellinen. Se ei kerro välttämättä mitään tulevasta säästä tai siitä, mitä säässä on tapahtunut peräkkäisten havaintohetkien välillä. Lisäksi havaintoaseman lähistöllä voi vallita täysin toisentyyppinen sää. CAVOK-keli voi niin ikään vaihtua jo seuraavaan havaintohetkeen mennessä sumuksi Erilaiset lentosäähavaintosanomat METAR ICAO määrittelee lentosäähavaintojen sisällön, sanomamuodon sekä julkaisuajat. Päämääränä ovat luonnollisesti yhdenmukaiset lentosäähavainnot kaikkialla maailmassa. Säähavainnoissa kuuluu ilmoittaa vain operatiivisesti merkittävä sää. Koska Suomessa METAR/AUTO METAR tehdään puolen tunnin välein, meillä ei julkaista SPECI-sanomia. METAR-havaintohetkien välissä tapahtuvista merkittävistä säämuutoksista saattaa kuitenkin saada tietoa esim. ATIS-lähetyksen kautta. METAR on tarkoitettu lennonsuunnitteluun yhdessä muiden lentosääpalvelutuotteiden, erilaisten ennusteiden ja mahdollisten varoitusten kanssa. Valtaosa METAR-sanomassa mukana olevista sääparametreista kuvaa vain pistemäisesti tehtyä havaintoa kiitotien läheisyydessä tämä pätee myös manuaalisesti tehtäviin säähavaintoihin. METARin pilvet tai kentän välittömässä läheisyydessä olevat merkittävät sääilmiöt (VC-alkuiset sääkoodit) raportoidaan ICAOn sääntöjen mukaan korkeintaan noin 15 kilometrin säteellä kentästä! Karkeana muistisääntönä voisi siis pitää, että METARissa ei kuulu olla esim. voimakkaita sääilmiöitä tai CB-pilviä, jotka ovat selvästi kentän lähialueen (CTR) ulkopuolella. METARin tarkoitus on kuvata lähinnä lentokentällä vallitsevia sääoloja. 4 ILMATIETEEN LAITOS LENTOSÄÄPALVELUT SUOMESSA
6 Paikallissanomat MET REPORT ja SPECIAL MET REPORT- ja SPECIAL-sanomamuoto toimii ATIS-tiedotteen lähteenä. MET REPORT tehdään samalla ajanhetkellä kuin METAR, mutta se saattaa sisältää esimerkiksi METARista poikkeavia keskiarvoistamisaikoja tuulesta ja RVR:stä. SPECIALsanoma on kuultavissa ATIS-tiedotteena sen jälkeen, kun säässä on tapahtunut operatiivisesti merkittävä muutos. Osalla kentistä SPECIAL-sanoma tuotetaan vain silloin, kun säähavainto tehdään manuaalisesti. Oleellista on tiedostaa, että ATIS-tiedote kuvaa havaintohetken säätä eikä se välttämättä enää vastaa sen ajanhetken säätilannetta, jolloin tiedotetta kuunnellaan. Kuten edellä mainittiin, SPECIAL-sanoma tehdään vain operatiivisesti merkittävistä säämuutoksista. Esimerkiksi edellisen CAVOK-havainnon jälkeen kentän ylle tullut SCTlaajuinen sumupilvi ei ole ICAOn mukaan operatiivisesti merkittävä muutos eikä siitä kuulu tehdä SPECIAL-havaintoa! ICAO-sääntöjen ja suositusten perusteella ollaan vähitellen siirtymässä siihen, että havaintosanoman sisältö poikkeaa tietyissä säätilanteissa melko paljon METARin ja paikallissanomien välillä. Perusteena on käyttötapa: METARia käytetään lennonsuunnitteluun ja paikallissanomia käytännön operointiin kentällä. Näiden lisäksi tarvitaan luonnollisesti myös reaaliaikaisempaa tietoa mm. tuulesta ja ilmanpaineesta (lennonjohdon selvitykset lähtevälle tai laskeutuvalle koneelle) Manuaali -ja automaattihavaintoja Suomessa ainoastaan Helsinki-Vantaalla lentosäähavainnot tehdään aina manuaalisesti. Osalla kentistä kaikki havainnot perustuvat automaattisesti tehtyihin mittauksiin. Em. vaihtoehtoehtojen lisäksi on kenttiä, joilla manuaalinen havaintotoiminta perustuu joko tornin (tai AFIS) aukioloaikoihin tai virka-aikaan. Vaihtelevien käytäntöjen ja mahdollisten teknisten vikatilanteiden aiheuttamien muutosten vuoksi käyttäjän on hyvä aina tarkistaa havaintosanomasta, onko havainto tehty manuaalisesti tai automaattisesti. Tämä selviää siitä, onko METAR-sanoman alkupäässä heti aikaryhmän jälkeen sana AUTO. Mikäli ei ole, havainto on tehty manuaalisesti. Esimerkki havainnontekijän tekemästä METAR-sanomasta: METAR EFHK Z 00000KT SHRA FEW035 FEW070CB BKN085 18/12 Q1019 NOSIG= Tämä Helsinki-Vantaan METAR on tehty kuukauden 7. päivänä klo 6.50 UTC. Havaintoon käytetyn tuulimittarin kohdalla on ollut tyyntä ja vallitseva näkyvyys havainnontekijän arvion mukaan vähintään 10 km. 10-minuuttisen havaintohetken kuluessa kentällä on tullut yksi tai useampi heikko sadekuuro. Alimpien pilvien alaraja on 3500 jalan korkeudella kentän tasoon nähden. Niiden määrä on vähäinen, 1-2/8 (käytännössä yksittäisiä kumpupilviä). Toisessa pilvikerroksessa on muutamia CB-pilviä, joiden alaraja on 7000 jalan korkeudella. Kolmas, laaja-alainen (5-7/8) pilvikerros sijaitsee 8500 jalan korkeudella. Anturin kohdalla lämpötilaksi on mitattu 18 ja kastepisteeksi ILMATIETEEN LAITOS LENTOSÄÄPALVELUT SUOMESSA 5
7 12 astetta, QNH 1019 hpa. Muista Suomen kentistä poiketen Helsinki-Vantaalle tehdään laskeutumisennuste, TREND. Sen perusteella meteorologi on ennustanut, että lähimmän kahden tunnin aikana säässä ei tapahdu operatiivisesti merkittäviä muutoksia. Esimerkki automaattisesti tuotetusta METAR-sanomasta: METAR EFTP Z AUTO 19005KT 170V240 CAVOK 19/15 Q1019= Samalla havaintohetkellä Tampere-Pirkkalassa on tuotettu automaattihavaintoihin perustuva METAR, mikä ilmenee AUTO-sanasta. Tuulimittarin kohdalla keskituuleksi on mitattu etelänpuoleista tuulta, joka on voimakkuudeltaan 5 solmua. Koska 10 minuutin keskiarvoistamisaikana tuulen hetkellinen suunta on vaihdellut vähintään 60 asteella, keskituulta kuvaavan ryhmän perässä on vaihteluväli ( astetta). Näkyvyys, mahdollinen vallitsevan sään ryhmä sekä pilvitieto on korvattu sanalla CAVOK. Siten automaattimittaukseen perustuva näkyvyys on ollut vähintään 10 km, vallitsevaa säätä arvioiva anturi ei ole havainnut merkittäviä sääilmiöitä ja pilvimittaukseen käytetty ceilometri ei ole joko havainnut lainkaan pilviä tai vaihtoehtoisesti alin pilvikerros on ollut vähintään 5000 jalan korkeudella, eikä järjestelmä ole havainnut CB-pilviä. Lämpötila oli 19 ja kastepiste 15 astetta, QNH 1019 hpa. Käytännössä myös manuaalihavainto on puoliautomaattinen, sillä tuuli, lämpötila, kastepiste, paine ja osalla kentistä myös RVR-tieto perustuvat aina automaattihavaintoon (poikkeuksena jotkin vikatilanteet). Näin ollen manuaaliseen havaintoon perustuvia parametreja ovat tyypillisesti näkyvyys, vallitseva sää ja pilvet. Useimmiten automaattihavainto kuvaa hyvin, tai ainakin riittävän hyvin kentällä vallitsevia sääoloja. Automaattihavainnolla on kuitenkin omat ominaisuutensa ja rajoituksensa, tämä pätee toki myös manuaaliseen havainnontekoon. Automaattinen säähavainto perustuu nykyään pistemäisiin havaintoihin ja mittauksissa käytetään yleensä joko keskiarvoja tai pitkähköä havaintoaikaa. Em. ominaisuuksien vuoksi sään vaihdellessa kenttäalueella tai muuttuessa nopeasti, automaattihavainto ei välttämättä anna edustavaa kuvaa senhetkisestä säästä kentällä. Ongelmia aiheuttavat esim. nopeasti kehittyvä sumu, kentällä satunnaisesti ajelehtivat sumuhattarat tai mittalaitteen alapuolelle jäävä pintasumu. Sateen olomuodon määritys on erittäin haasteellista automaattihavainnossa toisinaan ehkä myös havainnontekijälle. Yhtenä huomioitavana tekijänä automaattihavaintoa käytettäessä on myös näennäinen sää. Esimerkiksi tuulen, lentoliikenteen tai kunnossapitotoimien maasta nostattama kevyt pakkaslumi saattaa aiheuttaa merkittäviä havaintovirheitä näkyvyydessä ja vallitsevassa säässä. Laite mittaa ainoastaan sen kohdalla olevia olosuhteita, tietämättä onko sen havaitsema lumisade peräisin taivaalta vai lumilingosta. Näennäistä säätä voi tietyissä olosuhteissa aiheuttaa myös havaintolaitteen kohdalle ajautuva jättöpyörre (tiivistyneet pikkupisarat) tai esim. maasta irtoava pöly Havaintosanomien sääparametrit 6 ILMATIETEEN LAITOS LENTOSÄÄPALVELUT SUOMESSA
8 Tuuli Tuulimittaus tehdään lentoasemilla 10 metrin korkeudessa olevalla anturilla, monilla kentillä on käytössä useampi tuulianturi. Tuulitietoa käytettäessä tulee aina huomioida, että tämäkin havainto on pistemäinen. Tuulen nopeus ja suunta saattavat vaihdella merkittävästi kenttäalueella ja varsinkin eri korkeuksilla. Lisäksi havainto kertoo aina menneestä tuulesta eikä se ennakoi tulevaa - pahimmassa tapauksessa tuuli voi hetkessä kääntyä vastakkaiseen suuntaan tai voimistua huomattavasti (esim. ukkospuuskat). Havaintosanomissa tuuli esitetään aina keskiarvona, tämä koskee sekä suuntaa että nopeutta. Mahdollisesti ilmoitettava puuskanopeus on toki hetkellinen arvo. Keskiarvoon perustuvaa tuulitietoa käytettäessä on syytä pitää mielessä, että tuuli ei ole juuri koskaan tasaista: suunta ja nopeus vaihtelevat yleensä hetkestä toiseen sekä havainnonteon että esim. lentoonlähdön aikana. Edellisten lisäksi on huomioitavaa, että ICAO-sääntöjen mukaan havaintosanomassa ilmoitetaan tuulen vaihteluväli vasta, jos se on vähintään 60 astetta ja puuskat vain, jos ne ovat vähintään 10 solmua voimakkaampia kuin tuulen keskinopeus. Näin ollen esim. sanoman tuuliryhmä 22010KT saattaa käytännössä pitää sisällään tuulensuuntia ja 19 solmun puuskia. Asia korostuu luonnollisesti silloin, kun kyse on puuskittaisesta sivutuulesta nousussa tai laskussa. Erittäin heikot, suunnaltaan vaihtelevat tuulet ilmoitetaan VRB-ryhmällä (esim. VRB02KT). Tuulen vaihdellessa havaintohetkellä vähintään 180 asteella, VRB-koodia voidaan käyttää millä tahansa tuulen nopeudella KT tarkoittaa, että havaintohetkellä on mittauksen perusteella ollut tyyntä. Tämäkin koskee luonnollisesti vain havaintolaitteen kohdalla mitattuja tuulioloja eikä sitä voi yleistää koskemaan edes koko kiitotiealuetta, saatikka tuulioloja eri korkeuksilla. Näkyvyys Lentosäähavainnon näkyvyystietoa käytettäessä pitää huomioida, että METARnäkyvyydellä pyritään kuvaamaan vaakasuuntaista näkyvyyttä lähellä kentän pintaa. Useasti lentonäkyvyys, viistonäkyvyys laskuun tulevasta koneesta poikkeaa huomattavasti METAR-näkyvyydestä. Näkymä ohjaamosta kohti kiitotietä ja METAR-näkyvyys ovatkin samankaltaisia tyypillisesti vain hyvillä näkyvyysarvoilla, myös pilvien on oltava tuolloin riittävän korkealla. ICAO-ohjeen mukaisesti METARissa tulisi ilmoittaa nk. vallitseva näkyvyys. Vallitseva näkyvyys on määritelmän mukaan paras näkyvyys, joka kattaa vähintään puolet kenttäalueesta (manuaalihavainnossa käytännössä vähintään puolet 360 asteen näkymästä havaintopaikan ympärillä). Oleellista on huomioida, että nykysääntöjen mukaan näkyvyys raportoidaan ns. paremman kautta, takavuosina kun ilmoitettiin ensisijassa huonoin näkyvyys. Vallitsevan näkyvyyden lisäksi havaintosanomaan tulee tarvittaessa toinen näkyvyys- ILMATIETEEN LAITOS LENTOSÄÄPALVELUT SUOMESSA 7
9 ryhmä, joka kuvaa huonointa havaittua näkyvyyttä. Sen yhteydessä voidaan ilmoittaa myös ilmansuunta, johon havaintopaikalta arvioituna näkyvyys on huonoin painottaen operatiivisesti merkittävää suuntaa (yleensä kiitotien suunta). Tieto huonoimmasta havaitusta näkyvyydestä tulee sanomaan kuitenkin vain silloin, jos vallitsevan ja huonoimman näkyvyyden välillä on merkittävä ero. Ero katsotaan merkittäväksi, jos huonoin näkyvyys on alle 1500 m. Toisena vaihtoehtona on tilanne, jolloin huonoin näkyvyys on alle 50 % vallitsevasta näkyvyydestä ja lisäksi vielä alle 5 km. Näiden sääntöjen valossa näkyvyyskoodi 9999 voi siis tarkoittaa myös tilannetta, jolloin lähes puolella kenttäalueesta näkyvyys on vain 5 km. Näkyvyyden määrittäminen automaattisesti poikkeaa hyvin paljon siitä, miten havainnontekijä arvioi näkyvyyttä. Molemmat ovat periaatteessa pistemäisiä havaintoja, mutta havainnontekijä kykenee yleensä tarkkailemaan tilannetta laajemmin. Poikkeuksena tähän on esim. säätilanne, jolloin havainnontekopaikka on sakean sumuhattaran keskellä ja muualla kentällä näkyvyys on parempi. Manuaalihavainnossa ilmoitettava näkyvyys on aina havaintopaikalta käsin tehty näkyvyysarvio, jolloin em. kaltaisessa säätilanteessa se ei ole edustava koko kenttäaluetta ajatellen. Automaattisesti mitattava näkyvyys on ICAO-ohjeen mukaisesti keskiarvo, tyypillisimmin 10 minuutin keskiarvo. Automaattinen näkyvyysarvio perustuu pistemäiseen havaintoon noin 2,5 metrin korkeudella. Se on useimmiten edustava tilanteissa, joissa näkyvyysolosuhteet ovat koko kenttäalueella ja lähistöllä samanlaiset ja näkyvyydessä ei tapahdu nopeita muutoksia. Mahdollisten teknisten vikatilanteiden lisäksi ongelmia voivat aiheuttaa alueellisesti tai ajallisesti vaihtelevat näkyvyysolot sekä jo aiemmin mainittu näennäinen sää (esim. laitteen kohdalle pöllyävä lumi). Myös kovalla pakkasella esiintyvät jääneulaset (IC) voivat huonontaa automaattisesti määritettyä näkyvyyttä perusteettomasti. Automaattihavainnoissa ilmoitettava näkyvyys perustuu kentästä riippuen joko yhden tai useamman näkyvyysanturin mittaamiin arvoihin. Manuaalihavainnossa näkyvyyshavainnon laatuun vaikuttavat luonnollisesti valoisuus, näkymän esteettömyys eri ilmansuuntiin (paikallisesti vaihtelevat sääolosuhteet, rakennukset, metsä jne.) sekä havainnontekijän kokemus ja muut henkilökohtaiset ominaisuudet. RVR eli kiitotienäkyvyys RVR pitäisi raportoida havainnoissa silloin, kun joko näkyvyys tai RVR on alle 1500 metriä. RVR-arvo raportoidaan havaintosanomassa korkeintaan 2000 metrin asti, ja RVR:n ollessa raportoitavaa maksimiarvoa parempi lukeman edessä käytetään kirjainta P (esim. R21/P2000). Yksittäisen RVR-arvon lisäksi automaattimittauksissa saatetaan käyttää myös RVRarvon tendenssiä. RVR-lukeman perässä olevan tendenssikoodin avulla voidaan ilmaista kiitotienäkyvyyden paranemista (U), huononemista (D) tai pysymistä ennallaan (N). RVR-arvoja määritetään Suomen lentokentillä kolmella eri menetelmällä, joista kaksi 8 ILMATIETEEN LAITOS LENTOSÄÄPALVELUT SUOMESSA
10 perustuu automaattiseen mittaukseen. RVR-arvojen automaattisessa määrityksessä käytetään kahta vaihtoehtoista menetelmää. Osalla kentistä mittauksessa käytetään nk. transmissometrejä ja osalla kentistä samoja sirontamittareita, joilla määritetään myös näkyvyys ja vallitseva sää. Mittauskorkeus on molemmilla laitteilla noin 2,5 metriä. Näiden menetelmien erona on mittaustilavuuden suuruus: pistemäisestä sirontamittauksesta poiketen transmissometrillä mitattu RVR perustuu näkyvän valon vaimenemiseen tyypillisesti 50 metrin matkalla. RVR-havainnon luotettavuuteen menetelmäerot voivat vaikuttaa etenkin tilanteissa, jolloin joko sään tai näennäisen sään vuoksi näkyvyysolosuhteissa on erittäin suurta paikallista vaihtelevuutta. Automaattisen määrityksen lisäksi RVR-havaintoja tehdään myös visuaalisin havainnoin, tällöin RVR määritetään lentoliikenteen tarpeen mukaan. Visuaalihavainnossa raportoitava RVR-arvo perustuu kiitotien reunassa olevien korkeatehovalojen laskemiseen. Vallitseva sää (ja mahdollinen RE-ryhmä sanoman lopussa) Vallitsevan sään ja nk. RE-ryhmien käyttö perustuu aina siihen, onko havaintohetkellä tai edellisen METARin jälkeen havaittu ICAOn määrittämiä operatiivisesti merkittäviä sääilmiöitä. Käytettävät sääkoodit löytyvät säähaitarista sekä viereisen sivun taulukosta 1. Useita taulukossa lueteltuja kaksikirjaimisia koodeja voidaan yhdistää havaintosanomassa samaan sääryhmään. Jos havaintohetkellä 10 minuutin aikana sataa esimerkiksi vettä ja lunta (joko vuorotellen tai räntänä), niin ryhmässä ensimmäisenä ilmoitettu sadeilmiökoodi kuvaa hallitsevaa sateen olomuotoa, saderyhmän edessä oleva intensiteetti (voimakkuus) kuvaa puolestaan sateen kokonaisintensiteettiä. Näin ollen esim. +SNRA tarkoittaa sitä, että havaintohetken voimakas sade koostui valtaosin lumesta mutta mukana oli myös vesipisaroita. Merkille pantavaa on, että etenkin monet näkyvyyttä heikentävistä sääilmiöistä lisätään havaintosanomaan vain, jos näkyvyys on korkeintaan 5 km (kts. taulukko 1). Havainnossa voi siis olla aivan perustellusti esim. 6 kilometrin näkyvyys ilman, että sanomassa on mukana yhtäkään vallitsevan sään koodia. Esim. utu (BR) tulisi ilmoittaa havainnossa vain 5 kilometriin asti. Vallitsevan sään määritys poikkeaa huomattavasti automaatti- ja manuaalihavainnon välillä, molemmat ovat kuitenkin tyypillisesti yhdestä pisteestä tehtyjä havaintoja. Automaattihavainnossa vallitseva sää ja mahdollinen RE-ryhmä määritetään samoilla laitteilla kuin näkyvyys. Raportoitavat sääkoodit määräytyvät siis sen mukaan, minkälaisia olosuhteita juuri laitteen kohdalla on havaittu. Laite ei pysty arvioimaan, mitä säässä tapahtuu sen ulottumattomissa - joko pysty- tai vaakasuunnassa. Pistemäinen mittaus tapahtuu noin 2,5 metrin korkeudessa. Myös vallitsevan sään osalta on pidettävä mielessä näennäinen sää, josta on kerrottu tarkemmin Näkyvyys-otsikon alla. On huomioitavaa, että automaattisesti toteutettavassa sään määrityksessä joudutaan käyttämään paljon oletuksia ja todellisuudessa esim. mittalaitteen yläpuolella olevan ILMATIETEEN LAITOS LENTOSÄÄPALVELUT SUOMESSA 9
11 ilmakehän rakenne vaikuttaa merkittävästi sateen olomuotoon. Maanpinnan lähellä olosuhteet voivat olla samanlaiset, mutta silti sateet voivat poiketa toisistaan merkittävästi eri tilanteissa. Automaattihavainnossa on sallittua käyttää myös koodia UP (unidentified precipitation) eli tunnistamatonta sadetta. Tämä voidaan tarvittaessa yhdistää muutamiin muihin lyhenteisiin: FZUP, SHUP ja TSUP. Manuaalihavainnossa vallitsevan sään määritys perustuu yleensä yksinomaan havaintopaikalta tehtyihin havaintoihin. Joillakin kentillä on käytössä kameroita tai toisinaan esim. lennonjohtaja voi raportoida sakean sumun keskellä olevalle havaintoasemalle, että Taulukko 1 - Vallitseva sää Määre tai tarkenne 1 Intensiteetti ja tarkenteet heikko kohtalainen (ei etumerkkiä) + voimakas VC kentän läheisyydessä (noin 8 16 km) RE edellisen METARin jälkeen havaittu sää Sääilmiö Luonne Sadeilmiöt Näkyvyyttä Muut ilmiöt heikentävät ilmiöt MI (< 2 m) DZ BR (1 5 km) PO matalaa tihkusadetta utua pölypyörteitä BC RA FG (< 1 km) SQ hattaroita vesisadetta sumua äkillisiä tuulenpuuskia PR SN FU ( 5 km) FC osittain, (kattaa lumisadetta savua suppilopilvi osan kentästä) (trombi) DR (< 2 m) SG VA SS matalalla lumijyväsiä vulkaanista hiekkamyrsky ajelehtivaa tuhkaa BL ( 2m) IC PL DU ( 5 km) DS korkealla jääneulasia jääjyväsiä laaja-alaista pölymyrsky kulkeutuvaa pölyä, tomua tai tuiskuavaa GR ( 5 mm)) rakeita SH PL SA kuuroittaista GS jääjyväsiä (< 5 mm) hiekkaa pikkurakeita/ TS GR lumirakeita ( 5 mm) HZ ( 5 km) ukkosta rakeita UP auerta FZ GS vain (< AUTOhavainnoissa: 5 mm) jäätävää, pikkurakeita/ alijäähtynyttä sateen lumirakeita tyyppi määrittelemätön Joissakin havainnoissa voi esiintyä jääneulasia (IC). 10 ILMATIETEEN LAITOS LENTOSÄÄPALVELUT SUOMESSA
12 toisaalla kenttäalueella on parempi näkyvyys. Joka tapauksessa esim. sateen olomuoto ja intensiteetti perustuu käytännössä katsoen aina siihen, mitä sataa havaintohetken (10 minuuttia) aikana havaintopaikalla. Tietyissä tilanteissa toisaalla kentällä tai esim. laskukierroksessa sateen olomuoto voi olla eri. Jäätäviä sääilmiöitä (FZFG, FZRA, FZDZ ja automaattihavainnossa lisäksi FZUP) on hankala havaita automaattisesti ja toisinaan myös manuaalisesti. Myös manuaalihavaintoa käyttäessä tulee aina huomioida, että kyse on erittäin pistemäisestä havainnosta, joka ei välttämättä kuvaa sääolosuhteita kaikkialla kentällä eikä etenkään eri korkeuksilla. Nykyisten ohjeiden mukaan sumun jäätävyyttä ei tule arvioida sen perusteella, muodostaako se huurretta. Kaikki alijäähtyneistä pisaroista muodostuneet sumut kuuluu ilmoittaa FZ-koodin kanssa - käytännössä siis kaikki sumut tilanteissa, jolloin parin metrin korkeudella mitattu lämpötila on pakkasen puolella. Aina on huomioitava jäätävän sääilmiön ja koneen jäätämisen välinen ero: jäätäviä sääilmiöitä voi esiintyä vain pakkasella kun taas lennolla voidaan kokea jäätämistä myös lämpöasteilla (esim. kylmälle siivelle satava vesi tai kaasuttimen jäätyminen)! Lisäksi on huomioitava, että METARissa jäätävien sääilmiöiden raportointi perustuu lähellä maanpintaa oleviin olosuhteisiin. Automaattihavainnoissa jäätävien sääilmiöiden määrityksessä käytetään monilla kentillä ainoastaan em. vallitsevaa säätä ja näkyvyyttä määrittävää havaintolaitetta, osalla kentistä on tämän lisäksi erillinen jäätämisanturi tai havaintojärjestelmässä mukana muita menetelmiä jäätämisen arviointiin. Näistä lisätoimenpiteistäkin huolimatta toisinaan on joko ylimääräisiä tai puuttuvia jäätämishavaintoja. Ukkosen havainnointi perustuu manuaalihavainnossa kuulo- ja näköhavaintoon. Automaattihavainnoissa ukkostulkinta edellyttää erillistä, paikallista anturia tai salamanpaikannusverkoston hyödyntämistä. Pilvet Kuten METAR-otsikon alla jo todettiin, lentosäähavainnossa ei saisi raportoida kuin kentällä ja sen välittömässä läheisyydessä olevat pilvet. Jos esimerkiksi käytetään ILSlähestymisen mukaista 3 asteen liukukulmaa kenttää lähestyttäessä, kenttäalueelle saavutaan selvästi alle 1500 jalan korkeudella ja VC-alueellekin vasta 2750 jalassa. Edellä mainittua liukukulmaa käytettäessä siis esimerkiksi 3000 jalassa olevat pilvenpohjat ovat METAR-alueen ulkopuolella. ICAO edellyttää ainoastaan operatiivisesti merkittävien pilvien ilmoittamista. Näitä ovat ICAO-ohjeistuksen mukaan ainoastaan 5000 jalan alapuolella olevat pilvet sekä kaikki havaitut TCU- ja CB-pilvet alarajan korkeudesta riippumatta. Käytännössä havainnoissamme ilmoitetaan myös ylempiä pilvikerroksia, mutta vähitellen ollaan siirtymässä käytäntöön, jolloin yli jalan pilviä ei ilmoiteta lainkaan. Pilvisyyden havainnoinnissa käytetään ceilometrejä sekä manuaalisessa että automaattisessa havainnonteossa. Ceilometrejä on kentästä riippuen yksi tai kaksi, Helsinki- Vantaalla kuitenkin useampia. Suomessa kaikkien lentokenttien ceilometrit on sijoitettu ILMATIETEEN LAITOS LENTOSÄÄPALVELUT SUOMESSA 11
13 kenttäalueelle, tyypillisesti lähelle kiitotien kynnystä tai kynnyksiä. Manuaalihavainnossa ceilometrejä käytetään etenkin arvioitaessa pilvikerrosten alarajan korkeutta tai vertikaalinäkyvyyttä. Valoisaan aikaan pilvikerrosten kattavuuden arviointi perustuu pääosin havainnontekijän visuaaliseen arvioon, mutta pimeällä ja esim. tiheässä lumisateessa turvaudutaan yhä enemmän laitteen arvioimaan pilvenkattavuuteen. Manuaalihavainnossa havainnontekijä pyrkii myös tunnistamaan mahdolliset TCUja CB-pilvet kentän yllä ja lähistöllä. Nämä tulisi ilmoittaa lentosäähavainnossa siitä syystä, että niihin liittyy usein voimakasta konvektiota, turbulenttisuutta, jäätämistä sekä mahdollisesti voimakkaita sadekuuroja jopa rakeita. Manuaalihavainnossa em. pilvien tunnistamisessa ongelmia aiheuttavat etenkin pimeys ja tilanteet, jolloin pilvikerros on kattava eikä pilven huippuja pysty käyttämään tunnistuksen apuna (EMBD CB -tilanteet). Automaattihavainnossa sekä pilvikerrosten alarajan korkeus että kattavuus perustuvat ceilometrin havaintoon. Useimmilla kentillä METAR-havainto perustuu yhden ceilometrin havaintoon ja tuolloin ceilometrin valinta saattaa perustua käytössä olevaan kiitotiehen. Ceilometri arvioi pilvisyyttä aina pistemäisesti, jolloin vain laitteen yläpuolella olevat pilvet päätyvät havaintoon. Pilvisyyden määritysaika on tästä syystä melko pitkä, noin puoli tuntia. Pilvisyyden vaihdellessa joko paikallisesti tai havaintoajan kuluessa, havainto ei ole välttämättä edustava. Osassa automaattihavainnoista on jo mukana järjestelmän ulkopuolelta tuleva, lähinnä säätutkan havaintoihin perustuva CB-syöte. Tarkoituksena on ottaa se vähitellen käyttöön kaikissa automaattisissa lentosäähavaintojärjestelmissä. Järjestelmästä puuttuva CB-tieto voidaan ilmaista lisäämällä kunkin pilviryhmän perään kolme kauttaviivaa (esim. SCT040///). CB-syötteen käytöstä huolimatta tulee huomioida, että menetelmä tuottaa toisinaan ylimääräisiä CB-havaintoja ja toisinaan olemassa olevat CB-pilvet puuttuvat havaintosanomasta! TCU-pilvien automaattinen ja laadukas havainnointi on ainakin tällä hetkellä lähes mahdotonta. Pilvien kattavuusmääritelmiin on tullut vuosien mittaan lisäyksiä tuttujen lyhenteiden (FEW, SCT, BKN ja OVC) lisäksi. Lisäksi käytössä on NSC (No Significant Cloud), joka tilanteesta riippuen tarkoittaa joko selkeää taivasta tai sitä, että havaitut pilvet eivät ole operatiivisesti merkittäviä (kts. selite aiemmin). NSC-koodi saattaa siis tarkoittaa joko selkeää taivasta kentän yllä tai esim. täyskattoa (OVC) 5000 jalan korkeudella. Automaattihavainnoissa voidaan käyttää koodia NCD (No Clouds Detected) tilanteissa, jolloin ceilometri ei ole havainnut pilviä. Lämpötila, kastepiste ja ilmanpaine Lämpötila- ja kastepistetietoja käytettäessä tulee huomioida, että ne kuvaavat vain mittauspisteen olosuhteita melko lähellä maanpintaa. Mittauskorkeus on noin 2 metriä. Tyypillisesti ilmakehässä lämpötila laskee ylöspäin mentäessä, tilanteesta riippuen enemmän tai vähemmän. Tämä ei kuitenkaan päde aina, sillä sekä välittömästi 12 ILMATIETEEN LAITOS LENTOSÄÄPALVELUT SUOMESSA
14 maanpinnan yläpuolella tai ylempänä ilmakehässä voi olla nk. inversiokerroksia. Kentän yläpuolella olevan inversiokerroksen olemassaolo ei näy METAR-havainnossa mitenkään, mutta vaikuttaa kuitenkin esimerkiksi sateen olomuotoon ja koneen moottorista saatavaan tehoon. Tietyissä tilanteissa paikalliset lämpötilaerot kenttäalueella myös kahden metrin korkeudella voivat olla merkittäviä. Tällaisina mainittakoon kesäisten sadekuurojen aiheuttama paikallinen lämpötilan lasku jopa 10 asteella ja maanpintainversiotilanteissa kentän maastonmuodot (kylmä ilma painuu alas). METAR-sanomassa ilmoitettava ilmanpaine on aina QNH-arvo eli ilmanpaine on redukoitu keskimääräisen merenpinnan tasolle. QNH-arvo ilmoitetaan kokonaisina hehtopascaleina (hpa) ja se pyöristetään aina alempaan kokonaislukuun. Koska QNH-arvoa käytetään korkeusmittarin asetuksena, sen asettamisessa on oltava erittäin huolellinen! ICAOn standardi-ilmakehässähän 1 hpa (=1 mbar) vastaa noin 27 jalan muutosta korkeudessa. Näin ollen 10 hpa:n virhe asetuksessa tarkoittaa noin 270 jalan virhettä korkeusmittarissa! CAVOK-määritelmä CAVOK-määritelmä on vuosien varrella hieman muuttunut. CAVOK-koodia voidaan käyttää tilanteissa, jolloin ei ole havaittu operatiivisesti merkittäviä pilviä eikä operatiivisesti merkittäviä sääilmiöitä. Lisäksi vallitsevan näkyvyyden on oltava vähintään 10 kilometriä siten, ettei havainnossa ole mukana huonomman näkyvyyden ryhmää. Käyttäjän tulee huomioida, että säännössä toistuu määritelmä operatiivisesti merkittävä ja puhutaan vallitsevasta näkyvyydestä. Käytännössä siis manuaalihavainnon CAVOK-tilanteessakaan ei välttämättä näy jokaiseen ilmansuuntaan 10 kilometriä. ICAOsääntöjen mukaan lähes puolessa näkymästä saattaa siis vallita esim. 5 kilometrin näkyvyysolot. Myös automaattihavainnoissa käytetään CAVOK-koodia. Tällöin tieto perustuu luonnollisesti siihen, mitä automaattilaitteet ovat havainneet. CAVOK-koodia voidaan käyttää automaattihavainnoissa myös niillä kentillä, joilla ei ole käytössä CB-tunnistetta Havaintosanoman lopussa mahdollisesti olevat koodit: TREND ja WS Laskeutumisennuste eli TREND tehdään Suomessa ainoastaan Helsinki-Vantaalle. TREND-ennuste lisätään jokaiseen havaintosanomaan, myös merkittävistä säämuutoksista tehtyyn SPECIAL-havaintoon. TRENDistä lisää ennusteosiossa. Manuaalissa lentosäähavainnoissa voidaan ilmoittaa myös laskun tai nousun aikana havaitusta tuuliväänteestä (wind shear) kentän pinnan ja 1600 ft AGL välillä. Tällöin WS-lyhenteen perässä on maininta, mitä kiitotietä ilmoitus koskee (esim. WS R22L tai WS ALL RWY) Yleistä SPECIAL-havainnosta ILMATIETEEN LAITOS LENTOSÄÄPALVELUT SUOMESSA 13
15 Kuten aiemmin todettiin, puolen tunnin välein tehtävien METAR/AUTOMETAR -havaintojen takia Suomessa ei julkaista SPECI-havaintoja. Näiden paikallisten SPECIAL-havaintojen kriteerit perustuvat ICAOn määrittämiin raja-arvoihin ja vain näiden ylittyessä tai alittuessa tulee tehdä SPECIAL-havainto. Sään huonontuessa SPECIAL tulisi tehdä viipymättä, mutta sään parantuessa odotetaan 10 minuuttia, jotta voidaan varmistua säämuutoksen pysyvyydestä. Sään huonontuessa SPECIAL laaditaan, kun raja-arvo ohitetaan ja sään parantuessa jo silloin, kun raja-arvo saavutetaan. Huomioitavaa on, että SPECIAL-rajat ovat yksittäisiä poikkeuksia lukuun ottamatta täysin samat kuin TAF-ennusteessa käytettävien muutosryhmien kriteerit. SPECIAL-rajat parametrikohtaisesti SPECIAL-sanoman teko luonnollisesti edellyttää aina, että merkittävä säämuutos on havaittu joko automaattisesti tai havainnontekijän toimesta nimenomaan havaintolaitteen tai havainnontekopaikan kohdalla. Tuuli Keskituulen suunnan muutos vähintään 60 asteella, kun keskituulen nopeus on vähintään 10 solmua (joko ennen muutosta tai sen jälkeen) Keskituulen nopeuden muutos vähintään 10 solmulla Puuskien muuttuminen vähintään 10 solmulla, kun keskituulen nopeus on samalla vähintään 15 solmua Näkyvyys 800 m 1500 m 3000 m 5000 m 8000 m (ei kaikissa automaattihavainnoissa) Vallitseva sää Seuraavien operatiivisesti merkittävien sääilmiöiden alkaminen, päättyminen ja intensiteetin muutos jäätävä sade, myös heikko (FZDZ ja FZRA) kohtalainen tai voimakas sade (sateen kaikki olomuodot, myös kuurosateet) ukkonen silloin kun sataa pöly- tai hiekkamyrsky (DS tai SS - ei esiinny Suomen oloissa) suppilopilvi (FC, käytännössä trombi/tornado) Seuraavista sääilmiöistä huomioidaan vain alkaminen ja päättyminen (ei siis intensiteettimuutoksia) jäätävä sumu (FZFG) 14 ILMATIETEEN LAITOS LENTOSÄÄPALVELUT SUOMESSA
16 ukkonen ilman sadetta (TS) matalalla tai korkealla ajelehtiva lumi (DRSN tai BLSN) äkilliset tuulen puuskat (SQ, kuuro- tai ukkospuuskat) matalalla tai korkealla ajelehtivat hiekka tai pöly (DRSA näkyvyydestä riippumatta; BLSA, DRDU ja BLDU vain, jos näkyvyys korkeintaan 5 km) Pilvisyys ja vertikaalinäkyvyys 1500 jalan alapuolella olevan pilvikerroksen kattavuuden muutos seuraavasti: NSC, FEW tai SCT (0 4/8) BKN tai OVC (5 8/8) BKN tai OVC (5 8/8) NSC, FEW tai SCT (0 4/8) alimman, yli puolet taivaankannesta peittävän (BKN tai OVC) pilvikerroksen alarajan korkeusmuutos 100 ft 200 ft 500 ft 1000 ft 1500 ft vertikaalinäkyvyyden muutos 100 ft 200 ft 500 ft 1000 ft Cb-pilvien esiintymisen alkaminen tai loppuminen (vain manuaalihavainnot) Näiden lisäksi esim. lämpötilan muutos tai käytettävän kiitotien vaihtaminen saattaa tuottaa SPECIAL-sanoman. Käytäntö vaihtelee kentältä toiseen, kriteereitä voi ICAOsäännöstön mukaan asettaa myös paikallisesti esim. lennonjohdon tai pääsääntöisesti kentältä operoivien toimijoiden tarpeiden mukaan. Lisäkriteereillä pitää kuitenkin olla vahva peruste, ja päämääränä on käytettävien SPECIAL-kriteereiden yhdenmukaisuus eri kentillä Tekniset vikatilanteet säähavaintolaitteissa Esimerkiksi havaintolaitteen vikaannuttua havaintosanomasta saattaa toisinaan puuttua jokin sääparametreista. Puuttuva parametri saatetaan raportoida kauttaviivoina. Mikäli esim. tuulihavainto tilapäisesti puuttuu, METARin tuuliryhmänä on /////KT. Kuten aiemmin on mainittu, kauttaviivoilla voidaan esittää automaattihavainnoissa myös pilvityypin tunnistuksen puuttuminen havaintojärjestelmässä. Näin ollen esim. SCT030/// ei kerro ceilometrin tai havaintojärjestelmän vikatilanteesta vaan siitä, että ko. järjestelmä ei tuota CB- ja TCU-tietoa. ILMATIETEEN LAITOS LENTOSÄÄPALVELUT SUOMESSA 15
17 2.2. Lentosääennusteet Kuten tämän oppaan alkusanoissa todetaan, on sääennusteissa aina kyse nimenomaan ennusteista. Sääennusteiden luotettavuus ja luotettavan ennustejakson pituus ovat vuosien mittaan kasvaneet, mutta juuri ilmakehän kaoottisuudesta johtuen tarkimmatkaan numeeriset sääennustemallit eivät kykene mallintamaan ilmakehän ilmiöitä absoluuttisen tarkasti, vaan kyseessä on aina jonkintasoinen arvio. Tästä johtuen säämallin ennusteessa on aina jo lähtötilanteessa virhettä, joka kasvaa ennusteajan kuluessa. On myös hyvä tiedostaa, että monet lentosään tarvitsemat sääsuureet ovat yleisesti ottaen sääennustemalleille hankalia, esimerkiksi lämpötila on nykyisellään selvästi paremmin ennustettu suure kuin vaikkapa näkyvyys. Ennusteita laativalla päivystävällä meteorologilla on käytettävissään useiden eri säämallien ennusteet, joiden perusteella ennustetuotteet tehdään. Eri mallien tietoa yhdistellään tarpeen mukaan, jotta ennusteisiin saataisiin mahdollisen hyvä lopputulos. Lentosääennustaminen on luonteeltaan lähihetkiennustamista, sillä pisimmätkin TAFennusteet ulottuvat ainoastaan 24h eteenpäin. Tämän vuoksi erilaisilla säähavainnoilla on merkittävä osuus lentosääennusteiden tuotannossa. Ennusteita tehdessään lentosäämeteorologi käyttää malliennusteiden lisäksi säännöllisesti niin erilaisia pintasäähavaintoja (METAR, AWS-METAR, SYNOP jne.), säätutkan havaintoja, sääsatelliittien kuvia kuin salama-anturiverkoston tietoakin. Myös erilaisten kuvausmenetelmien (kamerat) käyttö tulee jatkossa lisääntymään. Varsinkin Suomen ilmasto-oloissa myös meteorologin paikallistuntemus on tärkeä tekijä ennusteiden osuvuudessa. Meteorologi tulkitsee sääennustemalleja ja säähavaintoja ja soveltaa niistä saamiaan tietoja paikalliseen säähän ja maantieteellisiin oloihin. Kaikista näistä seikoista seuraa, että jonkin tietyn hetken ennusteen lopputulos ei koskaan ole täysin yksiselitteinen, sillä ei ole olemassa yhtä oikeaa ennustetta. On vain olemassa meteorologin sen hetkiseen käsitykseen perustuva paras arvio säätilanteesta 16 ILMATIETEEN LAITOS LENTOSÄÄPALVELUT SUOMESSA
18 ja sen kehityksestä. Usein tämä arvio on varsin hyvä ja luotettava, mutta joissakin tilanteissa jo seuraava mallin ennusteajo tai vaikkapa uusin satelliittikuva saattaa muuttaa tilannetta suuntaan tai toiseen. Tämän vuoksi on syytä tarkistaa aina tuoreimmat ennusteet ennen lentoonlähtöä - ja mahdollisuuksien mukaan uudestaan reitin varrella TAF TAF (Terminal Aerodrome Forecast, lentopaikkaennuste) on lentopaikkakohtainen pistemäinen ennuste. TAFin tarkoitus on antaa arvio operatiivisen lentotoiminnan kannalta merkittävistä sääsuureista tietyllä lentopaikalla tiettynä ajanjaksona. TAFin ensisijainen käyttökohde on lennonsuunnittelu ja TAFien voimassaoloaika perustuu lähinnä kaupallisen matkustajaliikenteen tarpeisiin. Lentopaikkaennuste sisältää Suomessa tiedot keskituulesta (suunta ja nopeus), vallitsevasta näkyvyydestä (metreissä), merkittävistä sääilmiöistä, pilvistä (kattavuus ja alarajan korkeus jaloissa) ja edellä mainittujen sääsuureiden merkittävistä muutoksista ennustusjakson aikana. Suomessa lentopaikkaennusteita laaditaan kolmen tunnin välein: 00, 03, 06, 09, 12, 15, 18 ja 21 UTC. Jos ennustetut sääolosuhteet poikkeavat operatiivisten raja-arvojen puitteissa merkittävästi havaituista, ennusteelle laaditaan korjausennuste (TAF AMD). Tästä voidaan tosin poiketa, mikäli meteorologi voi todentaa automaattihavainnon olevan virheellinen muita havaintotietoja avuksi käyttäen. Tällöin korjausennuste voidaan perustellusti jättää tekemättä. Uusi lentopaikkaennuste korvaa aina automaattisesti samalle lentopaikalle aikaisemmin laaditun samaa tai osittain samaa voimassaoloaikaa koskevan ennusteen. TAF-ennusteita laaditaan Suomessa kahdenlaisia, pitkiä ja lyhyitä. Pitkien TAFien ennustejakso on aina 24h, ja näitä tuotetaan 24/7-periaatteella. Pitkiä TAFeja laaditaan tätä nykyä seuraaville lentopaikoille: EFHK, EFTU, EFTP, EFVA, EFJY, EFKU, EFOU ja EFRO. Muille lentopaikoille tuotetaan lyhyitä TAF-ennusteita enemmän tai vähemmän säännöllisesti tarpeen mukaan. Lyhyen TAFin ennustejakson pituus vaihtelee 2-9 tunnin välillä kyseisen lentopaikan lentoliikenteen tarpeiden mukaan. TAF-ennuste julkaistaan aina 20 minuuttia ennen ennusteen alkuaikaa, ja se astuu voimaan välittömästi julkaisuhetkellä (samalla edellisen TAFin voimassaolo kumoutuu). Jos lentopaikalta ei saada METAR-havaintoja (automaattinen tai manuaalinen), ennustetta ei voida laatia. Ennuste laaditaan välittömästi sen jälkeen, kun lentopaikalta on tullut vähintään yksi METAR- tai AUTO METAR-havainto. Jos lentopaikalle on laadittu ennuste mutta havaintojen tulo lakkaa, ennuste peruutetaan (CNL) kolmen puuttuvan METAR-sanoman jälkeen, sillä sitä ei pystytä enää valvomaan. TAFin muoto eli ilmoitettavat sääparametrit raja-arvoineen ja muutosryhmineen tulevat ICAOn Annex 3:sta. TAFin muutosryhmien käyttö ja korjausennusteiden teko tapahtuu siis aina kyseisten ICAOn määrittämien raja-arvojen puitteissa, paria kansallista poikkeusta lukuun ottamatta. On hyvä huomioida, että TAFissa ilmoitettavat asiat ovat suurelta osin samat kuin ILMATIETEEN LAITOS LENTOSÄÄPALVELUT SUOMESSA 17
19 havainto-osiossa kerrotut METARissa/MET REPORTissa ilmoitettavat ilmiöt, ja TAFin raja-arvot ovat pitkälti samat kuin SPECIAL-havainnon kriteerit. TAFin teossa pyritään noudattamaan seuraavia periaatteita: TAFin tulee olla mahdollisimman lyhyt ja muutosryhmien määrä mahdollisimman vähäinen Turhia muutosryhmiä ei saa olla (ainoastaan operatiivisesti merkittävistä muutoksista tehdään muutosryhmiä) Vaihtelevassa säätyypissä ennusteessa keskitytään ennustejakson alkupäähän, erityisesti pitkien TAFien tapauksessa TAFissa pyritään ennustamaan todennäköisin sää, prosentin todennäköisyydellä esiintyviä ilmiöitä ei huomioida Korjausennuste (TAF AMD) on oleellinen osa TAF-ennustustoimintaa ja se pyritään tekemään heti, jos havaittu sää ylittää tai alittaa annetut raja-arvot tai mikäli voidaan otaksua TAFin muodostuvan pian virheelliseksi TAFissa ilmoitettavat sääilmiöt Taulukko 2 Vallitseva sää TAFissa Määre tai tarkenne 1 Intensiteetti ja tarkenteet heikko kohtalainen (ei etumerkkiä) + voimakas Sääilmiö Luonne Sadeilmiöt Näkyvyyttä Muut ilmiöt heikentävät ilmiöt MI (< 2 m) DZ BR (1 5 km) PO matalaa tihkusadetta utua pölypyörteitä BC RA FG (< 1 km) SQ hattaroita vesisadetta sumua äkillisiä tuulenpuuskia PR SN FU ( 5 km) FC osittain, (kattaa lumisadetta savua suppilopilvi osan kentästä) (trombi) DR (< 2 m) SG VA SS matalalla lumijyväsiä vulkaanista hiekkamyrsky ajelehtivaa tuhkaa BL ( 2m) IC PL DU ( 5 km) DS korkealla jääneulasia jääjyväsiä laaja-alaista pölymyrsky kulkeutuvaa pölyä, tomua tai tuiskuavaa GR ( timanttipölyä ) ( 5 mm)) rakeita SH PL SA kuuroittaista jääjyväsiä GS (< 5 mm) hiekkaa TS GR pikkurakeita/ ( 5 mm) HZ ( 5 km) ukkosta lumirakeita auerta FZ jäätävää, alijäähtynyttä GS (< 5 mm) pikkurakeita/ lumirakeita 18 ILMATIETEEN LAITOS LENTOSÄÄPALVELUT SUOMESSA
20 TAFissa ilmoitetaan pääosin samat ilmiöt kuin METAR/MET REPORT-havainnoissa, sillä erotuksella että Suomessa ei TAFissa käytetä useita sääryhmiä (esim. BR DZ). TAFissa pyritään yleensä valitsemaan sääilmiöistä kyseisenä ajanjaksona merkittävin ilmiö. TAFin operatiivisesti merkittävät raja-arvot TAFeja määrittävät erityisesti operatiivisesti merkittävät raja-arvot. Kaikki TAFin muutosryhmät tehdään alla lueteltujen luokkien mukaisesti eli muutosryhmät esitetään TAFissa ainoastaan, mikäli kyseiset operatiivisesti merkittävät raja-arvot ylittyvät. Nämä raja-arvot ovat ICAOn määrittelemiä ja ovat samat kaikille ennusteille (eri lentoasemat, lyhyet ja pitkät TAFit). Tämä on hyvä huomioida siksi, että TAFin raja-arvojen luokat sisältävät joissain tapauksissa käyttäjien kannalta merkittäviäkin muutoksia (esimerkiksi TAFin pilvien kannalta 200ft, 300ft ja 400ft ovat samanarvoisia, eli ei muutosryhmän tai korjausennusteen tarvetta!). Jokaista TAFissa välttämätöntä parametria (tuuli, näkyvyys, vallitseva sää ja pilvet) koskevat erikseen seuraavat korjausennusteen laatimista tai muutosryhmän käyttämistä edellyttävät kriteerit: Tuuli Keskituulen suunnan muutos vähintään 60 asteella, kun keskituulen nopeus on vähintään 10 solmua (joko ennen muutosta tai sen jälkeen) Keskituulen nopeuden muutos vähintään 10 solmulla Puuskien muuttuminen vähintään 10 solmulla, kun keskituulen nopeus on samalla vähintään 15 solmua Vallitseva näkyvyys TAFissa sovelletaan seuraavia näkyvyyden raja-arvoja, joiden saavuttaminen tai ohittaminen ilmoitetaan eli näkyvyyden muuttuminen luokasta toiseen seuraavasti: m m m m m m m m 8000 m Vallitseva sää Seuraavien operatiivisesti merkittävien sääilmiöiden alkaminen, päättyminen ja intensiteetin muutos jäätävä sade, myös heikko (FZDZ ja FZRA) kohtalainen tai voimakas sade (sateen kaikki olomuodot, myös kuurosateet) ukkonen silloin kun sataa pöly- tai hiekkamyrsky (DS tai SS - ei esiinny Suomen oloissa) ILMATIETEEN LAITOS LENTOSÄÄPALVELUT SUOMESSA 19
21 Seuraavista sääilmiöistä huomioidaan vain alkaminen ja päättyminen (ei siis intensiteettimuutoksia) jäätävä sumu (FZFG) matalalla ajelehtiva pöly, hiekka tai lumi (DRDU, DRSA tai DRSN) korkealla kulkeutuva pöly, hiekka tai lumi (BLDU, BLSA tai BLSN) ukkonen ilman sadetta (TS) äkilliset tuulen puuskat (SQ, kuuro- tai ukkospuuskat) suppilopilvi (FC, käytännössä trombi/tornado) Mikäli ennustetaan, ettei esiinny taulukon 2 mukaisia sääilmiöitä, vallitsevan sään ryhmä jätetään pois TAFista. Mikäli ennustetaan sääilmiön päättyvän eikä muuttuvan muuksi taulukon 2 mukaiseksi sääksi, käytetään TAFissa lyhennettä NSW (No Significant Weather, ei merkittäviä sääilmiöitä). Pilvet ja vertikaalinäkyvyys Seuraavat ennustetut muutokset pilven määrässä, pilven korkeudessa tai vertikaalinäkyvyydessä ilmoitetaan TAFissa: alimman, yli puolet taivaankannesta peittävän (BKN tai OVC) pilvikerroksen alarajan korkeusmuutos luokasta toiseen: 0 99 ft ft ft ft ft 1500 ft 1500 jalan alapuolella olevan pilvikerroksen kattavuuden muutos seuraavasti: NSC, FEW tai SCT (0 4/8) BKN tai OVC (5 8/8) BKN tai OVC (5 8/8) NSC, FEW tai SCT (0 4/8) Vertikaalinäkyvyyden muutos luokasta toiseen: 0 99 ft ft ft ft 1000 ft Cb-pilvien esiintymisen alkaminen tai loppuminen Muutosryhmien käyttö Mikäli TAFin ennustejakson aikana jonkin parametrin ennustetaan muuttuvan aikaisemmin mainittujen sääntöjen mukaisesti, lisätään TAFiin yksi tai useampi muutosryhmä. Näitä muutosryhmiä ilmaistaan merkinnöillä FM, BECMG, TEMPO ja PROB. TAFissa on siis aina jokin perussää, joka voi muuttua ennustejakson aikana. Lisäksi kukin perussää voi sisältää yhden tai useamman vaihtoehtoisen sään. Perussäät liitetään toisiinsa joko jakoryhmällä FM tai aidolla muutosryhmällä BECMG. Vaihtoehtoiset säät liitetään perussäähän vaihtoehtoryhmillä TEMPO ja PROB. Kuten jo aikaisemmin on mainittu, muutosryhmien käyttö perustuu ainoastaan operatiivisesti merkittäviin muutoksiin. Turhia muutosryhmiä ei siis tehdä ja muutosryhmien 20 ILMATIETEEN LAITOS LENTOSÄÄPALVELUT SUOMESSA
22 määrä pyritään muutenkin pitämään mahdollisimman pienenä ottaen tietenkin huomioon merkittävät muutokset säässä. Yleisenä järkevänä muutosryhmien maksimimääränä voidaan pitää pitkien TAFien osalta viittä muutosryhmää, jotta lopputulos säilyisi käyttäjän kannalta mahdollisimman selkeänä. FM Jakoryhmää FM (from) käytetään silloin, kun oletetaan ennustusajan jakautuvan olosuhteiltaan kahteen tai useampaan selvästi toisistaan poikkeavaan eri jaksoon. Olosuhteiden muutos eri jaksojen välillä tapahtuu nopeasti, enintään tunnin aikana, huonommasta arvosta parempaan tai paremmasta huonompaan arvoon. Jakoryhmässä FM on aina mukana aikamääre ddhhmm (päivä, tunnit, minuutit), joka ilmaisee ennustetun muutoksen alkuhetkeä, jonka jälkeen oletetaan lentopaikalla vallitsevan FM-ryhmässä ilmoitettujen arvojen mukaiset olosuhteet. FM-ryhmän jälkeen ilmoitetaan kaikki sääparametrit, sillä mikään ennen aikamääreen osoittamaa aikaa vallinnut arvo ei ole voimassa jakoryhmän ja aikamääreen osoittaman muutoksen tapahtumisen jälkeen. Esimerkki FM-ryhmästä TAF EFTP Z 3006/ KT SN BKN005 FM G25KT CAVOK= Tässä ennusteessa sää paranee nopeasti alkaen klo 8.30 UTC. BECMG Aitoa muutosryhmää BECMG (becoming) ddhh/ddhh käytetään silloin, kun sään ennustetaan muuttuvan pysyvästi tasaisella tai epätasaisella nopeudella muutosryhmässä ilmoitetun ajan kuluessa. BECMG-ryhmän kesto on Suomessa lyhyissä (9h) TAFeissa maksimissaan 2 tuntia, pitkissä (24h) TAFeissa maksimissaan 3 tuntia. Merkittävä ero FM-ryhmään nähden on, että BECMG ryhmän jälkeen ilmoitetaan vain ne sääparametrit, jotka muuttuvat merkittävästi. Muiden parametrien osalta lentopaikalla oletetaan vallitsevan ne olosuhteet, jotka vallitsivat ennen BECMG-ryhmää. Jos merkittävä muutos koskee pilviryhmiä, esitetään aina kaikki tarvittavat pilviryhmät. Esimerkki BECMG-ryhmästä TAF EFPO Z 3003/ KT 6000 BKN012 BECMG 3005/ BR BKN003= Tässä ennusteessa lentopaikalla näkyvyys huononee klo 7 UTC mennessä 3000 metriin udun vuoksi ja pilven alaraja laskee 300 jalkaan, mutta tuulessa ei tapahdu merkittäviä muutoksia. TEMPO Vaihtoehtoryhmää TEMPO ddhh käytetään TAFissa silloin, kun säässä ennustetaan tapahtuvan ajoittaisia muutoksia, joiden ennustetaan kestävän yhtäjaksoisesti alle tunnin ja joiden kokonaiskesto on alle puolet TEMPO-ryhmän osoittamasta ajasta. Muussa tapauksessa käytetään BECMG-ryhmää tai -ryhmiä. TEMPOn loppumisen jälkeen oletetaan lentopaikalla vallitsevan ne olosuhteet, jotka vallitsivat ennen TEMPOn alkamista. ILMATIETEEN LAITOS LENTOSÄÄPALVELUT SUOMESSA 21
23 TEMPO-ryhmiä ei ennusteissa ole ajallisesti päällekkäin, mutta TEMPO- ja PROB (tai PROB TEMPO)-ryhmät voivat olla ajallisesti päällekkäin. Jos sää vaihtelee perussäästä ajoittain parempaan ja huonompaan suuntaan, niin ennusteissa otetaan ensisijaisesti huomioon huonompi sää. Samaan aikaan ei saisi olla voimassa eri suuntiin vaihtelevia muutosryhmiä, sillä käyttäjän kannalta tällainen ennuste on lähes hyödytön. Merkittävän muutoksen tapahtuessa pilvikerroksen korkeudessa, määrässä tai CB-pilvien esiintymisessä, ilmoitetaan TEMPO-ryhmän jälkeen myös pilviryhmät, joissa muutoksia ei tapahdu ja/tai jotka muutoinkin on ilmoitettava. Esimerkki TEMPO-ryhmästä TAF EFHF Z 2012/ KT 9999 BKN020 TEMPO 3012/ SHRA SCT015CB BKN020= Tämän TAFin mukaan lentopaikalla esiintyy ajoittain kohtalaisia sadekuuroja ja CBpilviä, joiden ennustetaan olevan kestoltaan alle tunnin mittaisia ja niitä esiintyy ajallisesti yhteensä alle kolme tuntia aikavälillä UTC. PROB Jos jonkin sääilmiön ennustetaan TAFissa esiintyvän alle 50 mutta vähintään 30 prosentin todennäköisyydellä, käytetään PROB-ryhmää. Vaihtoehtoina ovat PROB40 (40 prosentin todennäköisyys, että ilmiö esiintyy) ja PROB30 (30 prosentin todennäköisyys). Alle 30 prosentin todennäköisyydellä esiintyviä ilmiöitä ei TAFissa huomioida. PROB-ryhmän voimassaoloaikaa ilmaistaan aikamääreellä ddhh tai vaihtoehtoisesti PROB TEMPO ddhh. PROB-ryhmää ei käytetä BECMG- tai FM-ryhmien yhteydessä. Esimerkki PROB-ryhmästä TAF EFOU Z 3021/ KT 9999 FEW030 PROB / FG VV002= Tämän ennusteen mukaan lentosää säilyy todennäköisesti ennusteen läpi hyvänä, mutta aamuyöllä välillä UTC on 30 prosentin todennäköisyys sumuun. BECMG, FM, TEMPO vai PROB? Perussäästä poikkeavan sääilmiön todennäköisyyden ollessa vähintään 50 prosenttia käytetään aina ryhmiä BECMG, TEMPO tai FM. Kun vaihtoehtoisen sääilmiön todennäköisyys on vähemmän kuin 30 prosenttia, sitä ei ICAOn ohjeistuksen mukaan enää pidetä operatiivisesti tärkeänä ja se jätetään pois ennusteesta. FM-ryhmää käytettäessä muutos perussäässä tapahtuu nopeasti (enintään tunnin aikana) kun taas käytettäessä BECMG-ryhmää muutoksen ennustetaan tapahtuvan hitaammin tasaisella tai epätasaisella nopeudella (enintään kolmen tunnin aikana). Mikäli eri parametreissa ennustetaan tapahtuvan sekä muutoksia tasaisella tai epätasaisella nopeudella että ajoittaisia muutoksia, tällöin suositaan BECMG:ia TEMPOn sijaan. 22 ILMATIETEEN LAITOS LENTOSÄÄPALVELUT SUOMESSA
24 Jos ajoittaiset muutokset kestävät kauemmin kuin yhden tunnin tai yhteensä yli puolet ennusteajasta, käytetään BECMG-ryhmää. Kannattaa huomioida myös merkittävä ero PROB- ja TEMPO-ryhmien välillä: TEMPO-ryhmään kuuluva sääilmiö ennustetaan esiintyvän ennustejaksolla mutta sen yhteen laskettu kestoaika jää alle puoleen ennustejakson kokonaispituudesta PROB-ryhmään kuuluva sääilmiö voi esiintyä ennustejakson aikana mainitulla todennäköisyydellä (30 tai 40 prosenttia) vaikka koko jakson ajan Erityiskysymyksiä TAFin suhteen CAVOK Lyhennettä CAVOK käytetään TAFissa korvaamaan näkyvyyttä, sää ja pilviryhmiä, kun kaikki seuraavat ehdot toteutuvat: Vallitseva näkyvyys on 10 km tai yli Ei pilviä 5000 jalan alapuolella eikä CB-pilviä esiinny Ei merkittäviä sääilmiötä Mikäli vain osa CAVOK-kriteereistä täyttyy, CAVOKia ei käytetä. BECMG-, TEMPO- ja PROB-ryhmissä voidaan vain osan CAVOK-kriteereistä ollessa voimassa käyttää koodisanoja NSW ja/tai NSC. CAVOKin jälkeisessä BECMG-, TEMPO- tai PROB-ryhmässä ennustetaan vain ne sääparametrit, joissa oletetaan tapahtuvan merkittävä muutos. CAVOK-määritelmän edellyttämät kriteerit eivät kaikki ole operatiivisen lentoliikenteen kannalta merkittäviä raja-arvoja, eikä siis ainoastaan niiden saavuttaminen edellytä muutosryhmän käyttöä. Esimerkiksi selkeälle taivaalle lisääntyvä 2000ft pilvisyys ei aiheuta tarvetta muutosryhmälle kuten ei myöskään heikko vesisade (ellei näkyvyys heikkene alle 8 km!). NSW Koodisanaa NSW (No Significant Weather) käytetään ICAOn ohjeistuksen mukaisesti aidon muutosryhmän BECMG jälkeen korvaamaan sääryhmää, kun oletetaan merkittävän sään lakkaavan. NSW:tä ei käytetä perussäässä; jos merkittävää säätä ei ennusteta, jätetään sääryhmä kokonaan pois. NSC Mikäli ei havaita alle 5000ft pilviä tai CB-pilviä eivätkä CAVOKin kriteerit täyty, voidaan TAFissa käyttää ilmaisua NSC (No Significant Cloud). ILMATIETEEN LAITOS LENTOSÄÄPALVELUT SUOMESSA 23
25 Esimerkki TAF-ennusteesta TAF EFHK Z 2912/ KT SN FEW012 BKN020 BECMG 2917/ G32KT BECMG 3000/ SN TEMPO 3002/ VV008 BECMG 3010/ SN BKN014= Helsinki-Vantaan lentopaikkaennuste, julkaisuaika kuukauden 29. päivä UTC, voimassaoloaika 2912/3012 (24h). Keskituulen suunta 50 astetta ja nopeus 15 solmua, näkyvyys 9000 metriä, perussäänä heikkoa lumisadetta (joka aiheuttaa hieman heikentyneen näkyvyyden). Pilvet 1-2/ jalassa ja 5-7/ jalassa. Illalla tuuli voimistuu 2917/2920 välillä 20 solmuun, puuskien voimistuessa 32 solmuun. Yöllä 3000/3002 alkaa kohtalainen lumisade, jonka seurauksena näkyvyyden oletetaan heikkenevän 2000 metriin, laskien ajoittain 3002/3010 välillä 1000 metriin. Samalla pilvet häviävät ajoittain näkyvistä, jolloin vertikaalinäkyvyydeksi oletetaan muodostuvan 800 jalkaa. Ennusteen lopussa olosuhteiden oletetaan paranevan 3010/3012 välillä siten, että näkyvyys paranee 3000 metriin, lumisade muuttuu jälleen heikoksi ja pilvet asettuvat 1400 jalkaan TREND TREND eli laskeutumisennuste liitetään Helsinki-Vantaan METAR ja MET REPORT/ SPECIAL-havaintojen loppuun. TRENDissä ennustettava ajanjakso on kaksi seuraavaa tuntia havaintohetkestä laskien, eli UTC METARissa ilmoitettava TREND on voimassa UTC saakka. TREND onkin eräänlainen pikku-taf, sillä TRENDissä käytetään pitkälti samoja merkintöjä kuin TAFissa ja lähes kaikki raja-arvot ovat täysin samat kuin TAFissa. TRENDin operatiivisesti merkittävät raja-arvot ovat samat kuin TAFin. Alla vielä selvitettynä TRENDin merkittävät erot TAFiin nähden: Ennustejakso aina 2 tuntia Muutosryhmiä BECMG ja TEMPO käytetään pääasiassa ilman aikamääreitä (jolloin voimassa koko TRENDin ajan). Jos aikamääreitä käytetään, niin käytetään tarpeen mukaan myös lisämääreitä FM, TL tai AT. PROB30/40-ryhmiä ei käytetä lainkaan Mikäli minkään parametrin osalta ei seuraavan kahden tunnin aikana odoteta tapahtuvan merkittäviä muutoksia, tulee TREND-sanomaksi ainoastaan koodi NOSIG (No Significant changes). TREND-ennuste on lyhyen ennusteajan vuoksi luonteeltaan hyvin pitkälti nowcastingtyyppinen ennuste, joka pohjautuu lähes pelkästään meteorologin hyödyntämiin havaintoihin. Näihin lukeutuvat lentokentän havaintojen lisäksi muun muassa satelliitti-, tutka- ja perinteiset pintasäähavainnot (erityisesti lähialueen AWS-METARit). Näin ollen TRENDissä on yleensä tuorein mahdollinen meteorologin näkemys, jolloin TAFiin nähden pääsee ajoittain muodostumaan pieniä eroavaisuuksia, vaikka TREND ja TAF pyritäänkin pitämään mahdollisimman hyvin linjassa keskenään. 24 ILMATIETEEN LAITOS LENTOSÄÄPALVELUT SUOMESSA
26 Esimerkki TREND-ennusteesta: METAR EFHK Z 10012KT 9999 BKN020 M02/M05 Q1012 BECMG SN BKN008= Sää huononee seuraavan kahden tunnin aikana, näkyvyys heikkenee ja pilven alaraja laskee. Nordic Significant Weather Chart, NSWC Merkitsevän sään kartta eli SWC (Significant Weather Chart) on kuvamuotoinen tietyn alueen kattava lentosääennuste, joka sisältää lentotoiminnan kannalta merkittäviä säätietoja alkaen Suomen ja Ruotsin MWO:t (lentosäävalvontakeskukset) eli Ilmatieteen laitoksen Helsingin Lento- ja sotilassääpalvelu sekä SMHI:n Tukholman yksikkö ovat tuottaneet yhteistyössä Pohjoismaat kattavaa alueellista Nordic SWC-karttaa (NSWC). NSWC antaa käyttäjille merkittävää lisänformaatiota globaalien lentosääkeskusten (WAFC, World Area Forecast Center) julkaisemiin, koko maanosan kattaviin yläilmakehän SWC-karttoihin nähden. NSWC-kartta on yhdistelmä ala-, keski- ja yläilmakehän SW-karttoja, joten se kattaa merkittävän lentosään maanpinnalta lentopinnalle 450 saakka (SFC-FL450). Kartan alue kattaa Fennoskandian ja lähiympäristön ilmatilan ja se on sisällöltään mahdollisimman yhdenmukainen voimassaolevien SIGMET- ja ARS-varoitusten, METAR-havaintojen sekä TAF-ennusteiden kanssa. NSWC-kartan yhteydessä julkaistaan samanaikaisesti myös Ilmatieteen laitoksen Hirlam-sääennustemalliin pohjautuva ylätuuli- ja lämpötilakartta lentopinnoille FL050, FL100, FL180, FL240, FL300 ja FL340. Ennuste tehdään neljä kertaa vuorokaudessa ajoille 00, 06, 12 ja 18 UTC. Kartan julkaisu tapahtuu aina viimeistään 4 tuntia ennen karttaan merkittyä ajanhetkeä, eli julkaisuajat ovat vastaavasti 20, 02, 08 ja 14 UTC. Ennusteen voimassaoloaika on 6 tuntia, eli 12 UTC NSWC-kartta on voimassa välillä UTC. Vaikka ennustekartta kuvastaa periaatteessa karttaan merkityn ajanhetken (esim. 12 UTC) säätilannetta (mm. rintamien ja suihkuvirtausten paikat), pyritään ennusteessa huomioimaan kaikki merkittävät koko voimassaoloajan aikana tapahtuvat sääilmiöt. Ennuste tuotetaan yhteistyössä Suomen ja Ruotsin ilmatieteen laitosten (FMI ja SMHI) kesken siten, että puolet kartoista tehdään Suomessa ja puolet Ruotsissa. Voimassaolevaa karttaa valvotaan molempien lentosäävalvontakeskusten toimesta, eli Finland FIR -alueella Helsingin MWO vastaa viime kädessä kartan oikeellisuudesta ja tarvittaessa joko tekee itse korjausennusteen (AMD) tai ilmoittaa Ruotsin MWO:lle kartan korjaustarpeesta. Korjausennuste tehdään, mikäli kartan alueella ilmenee merkittävä sääilmiö, jota ei ole ennustettu (tai vastaavasti ennustettua merkittävää sääilmiötä ei esiinny). Sisällöltään NSWC-kartta perustuu pitkälti ICAOn Annex 3 -sääohjeistukseen ja kartalla käytettävät sääsymbolit ja lyhenteet löytyvät myös säähaitarista. ILMATIETEEN LAITOS LENTOSÄÄPALVELUT SUOMESSA 25
27 NSWC-kartan sisältö Seuraavat laaja-alaiset merkittävät sääilmiöt ilmoitetaan NSWC-kartassa Merkittävän sään rajaus: Simpukkaviiva Merkittävät sadeilmiöt Vesi-, lumi-, räntäsade Kuurosateet Jäätävä sade, jäätävä tihku Ukkonen, rakeet Tihku, lumijyväset Laaja-alaiset näkyvyyttä heikentävät ilmiöt Utu, sumu, jäätävä sumu Autere, savu, lumituisku Matalat pilvet ja huono näkyvyys IMC-olosuhteet (mittarisääolosuhteet) eli matalat pilvet ja huono näkyvyys rajataan karttaan keltaisella katkoviivalla. Katkoviivan poikittaiset hakaset osoittavat IMC-alueen sisäpuolelle. IMC-alue rajataan, mikäli: Näkyvyys < 5000 metriä, ja/tai BKN/OVC-pilven alaraja < 1000 ft HUOM! IMC-olosuhteisiin ei oteta kantaa karttapohjan harmaalla merkityllä vuoristoalueella (maaston korkeus noin 500 metriä merenpinnan yläpuolella tai siitä ylöspäin). CB- ja TCU-pilvet ISOL CB/TCU (isolated), yksittäisiä pilviä, kattavuus alle 50 % alueesta OCNL CB/TCU (occasional), toisistaan erottuvia pilviä, kattavuus enintään % alueesta FRQ CB/TCU (frequent), tiheästi esiintyviä tai yhtenäisiä pilviä, kattavuus yli 75 % alueesta EMBD CB/TCU (embedded) käytetään lisämääreenä kun CB/TCU -pilvet ovat muun pilvimassan seassa OBSC CB/TCU (obscured) käytetään lisämääreenä kun CB/TCU -pilvet ovat autereen tai savun peittämiä tai pimeän vuoksi tunnistamattomissa Laaja-alaiset CB/TCU-pilvialueet rajataan ala- ja ylärajoineen merkittävän sään simpukkaviivalla. Jäätäminen Kohtalainen tai kova jäätäminen ala- ja ylärajoineen Jäätämisen rajaus: Simpukkaviiva ja/tai sininen pisteviiva 26 ILMATIETEEN LAITOS LENTOSÄÄPALVELUT SUOMESSA
28 Turbulenssi Kohtalainen tai kova turbulenssi sekä CAT (Clear Air Turbulence) että rajakerroksen turbulenssi ala- ja ylärajoineen. Rajakerroksen turbulenssi: Violetti katkoviiva Yläilmakehän turbulenssi (CAT): Harmaa katkoviiva Vuoristoaallot (ei rajata) Vuoristoaaltojen symboli sijoitetaan kartalla ennustettujen vuoristoaaltojen kohdalle ja kartalla voidaan käyttää useampaa merkkiä sekä ilmoittaa ilmiön ylä- ja alaraja. Suihkuvirtaus Suihkuvirtauksen akseli (suihkuvirtauksen tuulen voimakkain kohta) piirretään karttaan, kun suihkuvirtauksen nopeus on vähintään 80 solmua. Suihkuvirtauksen yhteydessä ilmoitetaan myös suihkuvirtausakselin korkeus lentopintoina. FL280 Rintamat, solat ja puuskarintama Rintamilla, solilla ja puuskarintamilla ilmaistaan niiden maanpinnan tasolla olevaa sijaintia. On hyvä huomioida, että rintaman sijainti muuttuu usein voimakkaasti korkeuden myötä, jolloin rintamaan liittyvä sää ei välttämättä sijaitse juuri pintarintaman kohdalla. Rintaman liike nopeuksineen (nopeus solmuissa, SLW (slow, hidas), STNR (stationary, paikallaan pysyvä)) ilmaistaan rintaman etupuolelle sijoitetulla nuolella. Kylmä rintama maanpinnalla Lämmin rintama maanpinnalla Okluusiorintama maanpinnalla Paikallaan pysyvä rintama maanpinnalla Konvergenssi / pintasola Voimakas puuskarintama Korkea- ja matalapaineet Korkea- (H) ja matalapaineen (L) keskusten sijainti maanpinnalla ja niiden QNHilmanpaine (hpa) ilmoitetaan kartassa. Keskusten liikesuunta ilmaistaan nuolella kuten rintamien yhteydessä. Nollarajan korkeus Alueellinen nollarajan korkeus ilmoitetaan kartalla. Mikäli nollarajoja on useita eri korkeuksilla, merkitään useita nollarajoja. Tällöin laatikon sisällä ilmoitetaan ylemmällä rivillä ylin nollaraja ja alemmalla rivillä alin nollaraja sekä sen yläpuolella olevan pakkaskerroksen yläraja. Tämän ylärajan ja ylimmän nollarajan välissä on lämpöasteita Laaja-alainen kova pintatuuli Laaja-alainen kova pintatuuli ilmoitetaan kartalla punaisella vinoneliöllä, mikäli keskituuli on yli 30 solmua. 35 ILMATIETEEN LAITOS LENTOSÄÄPALVELUT SUOMESSA 27
29 Meren pintalämpötila ja aallokko Keskimääräinen meren pintalämpötila ja aallonkorkeuden indeksi ilmoitetaan kartalla tärkeimmille merialueille. Lämpötila ilmoitetaan sinisellä ympyrällä ja aallonkorkeusindeksi lämpötilan yhteydessä alla olevan taulukon mukaisesti Aallonkorkeuden indeksi 0/ Merkitsevä aallonkorkeus (m) 0-0,1 0,2-0,5 0,6-1,2 1,3-2,5 2, >14 Tropopaussin korkeus Keskimääräinen tropopaussin korkeus on merkittynä neljälle ennalta määrätylle alueelle. Alueet ovat Pohjois-Suomi/-Ruotsi, Etelä-Suomi, Etelä-Ruotsi ja Viro/Latvia. Lisäksi merkitään tarpeen mukaan tropopaussin paikalliset ääriarvokohdat (korkea tai matala), mikäli ne osuvat kartan alueelle. Huomautuksia Ilmiöiden lisämääreinä käytetään ajoittain lyhenteitä LCA (paikoin), MAR (merellä), COT (rannikolla), LAN (maalla/mantereella) tai MON (vuoristossa) ja tällöin kyseisen ilmiön kattamaa aluetta ei välttämättä rajata simpukkaviivalla Jos karttaan merkittäviin sääilmiöihin tai jäätämiseen liittyy pilviä, ne merkitään yläja alarajoineen Muita pilviä kartassa ei erikseen rajata, mutta ne voidaan ilmoittaa lisäinformaationa joko ylä- ja alarajojen kanssa tai ilman ICAOn sääntöjen mukaisesti heikkoa jäätämistä tai turbulenssia ei kartalla ilmoiteta SW-kartan korjauskriteerit NSWC-kartalle julkaistaan korjausennuste (AMD-merkintä näkyvillä kartassa), kun jokin seuraavista ilmiöistä esiintyy mutta puuttuu kartasta: SIGMET- kriteerien mukainen ilmiö Lisäksi seuraavat laaja-alaiset ilmiöt: Voimakkaasti näkyvyyttä heikentävät ilmiöt (esim. sumu/utu, vähintään kohtalainen tihku/lumisade, kova vesi-/räntäsade, savu, lumituisku) ja/tai sumupilvialueet (pilven alaraja alle 1000 jalkaa) Kohtalainen jäätäminen (ilma-aluksen ilmoitus ja tarvittaessa muiden havaintojen ja/tai ilmakehämallien antama vahvistus ilmiölle) Kohtalainen turbulenssi (ilma-aluksen ilmoitus ja tarvittaessa muiden havaintojen ja/tai ilmakehämallien antama vahvistus ilmiölle) Seuraavat pilvialueet, mikäli CB- tai TCU-pilveä ei ole ennustettu lainkaan: OCNL tai FRQ CB/TCU ISOL, OCNL tai FRQ EMBD/OBSC CB/TCU Horisontaalisesti tai vertikaalisesti virheellisesti ennustettu merkitsevän sään ilmiö 28 ILMATIETEEN LAITOS LENTOSÄÄPALVELUT SUOMESSA
30 Esimerkki NSWC-kartasta SWC SFC-FL450 Issued by Finnish Meteorological Institute at 1355 UTC 0 5E 10E 15E 20E 25E 30E valid time 18 UTC A front system is moving 70N northeast with snowfall over D ä Finland and largerly IMC due to poor visibility or low ½ w AT cloud base. Cloud base is KR generally better from r MM 320 Estonia to Lake Ladoga, TC 5 f though freezing rain is 220 IV common there. West of the 6 0 :SFC ET front there re widespread r 10 low clouds, but drier air is KT NQ slowly drifting from Denmark 410 < D SO to southern Sweden. /SN A 010 < BO NG 0 :SFC r N RO 20 %/T KS z/z RA y y r c J/k 0 :SFC KE 65N PA <r ½ <r 150 H OU 280 w. 440 KI NS L r <i S < OL NU KK r f ½ KU VA NO JO 45 PB NZ F ä VA wm SI <wm JY VR RO ½ SA NN q/ F r 15 MI y <r <Q <r LP PO TP 60N 100 ½ : 1 <W :030 0 :SFC : TU HK LI 60N BR u < R r SD t/r GM 0 :030 y NA MA 150 OW SA w / :SFC < TN 060 : OK < /E ZV OE KA <e 0 :060TU F PU<0 :SFC-035 SP OO CN KE GT ½ 250 GG GJ SV 420 D VA :045 RA YT < 7 MX MQ LA 10 55N D ½ <e PA BI MK CH 55N MS OD w < KA VI RN KK q MS 370 A / GD 190 FL320 EXAMPLE CHART 10E 15E 20E 25E 30E 35E 40E 70N Fixed time prognostic chart. Symbols and "CB" imply moderate or severe turbulence, icing and hail. Light icing ( ) is not considered on this SWC. Units used: knots; altitude in flight levels at FL050 and above, in hectofeet above the ground or mean sea level below FL050. IMC is not detailed in mountain areas (shown with grey shading). Symbols q Q w W e r R y u Y Boundary for significant weather t T Freezing precipitation Boundary for ceiling<1000ft i I Thunderstorm, Hail and/or visibility<5km (IMC) E % Drizzle, Snow grains Boundary for high level Mist, Fog, Freezing fog turbulence (CAT) Boundary for low level turbulence O åp Haze, Smoke, Blowing snow Boundary for icing Moderate, Severe turbulence Å Mountain waves 0 C level Moderate, Severe icing 0 : Widespread sfc wind >30kt Rain, Snow, Sleet Sea surface temperature, Showers 12 4 Sea state (index) FL H L ) Convergence line at the surface Severe squall line at the surface Position, speed, direction and level of max wind Tropopause level Tropopause high Tropopause low Radioactive materials in the atmosphere ILMATIETEEN LAITOS LENTOSÄÄPALVELUT SUOMESSA 29
31 Kartan valid time : 18 UTC Voimassaoloaika siis UTC Suihkuvirtaus Kulkee Tanskasta Ruotsin yli Pohjois-Norjaan Korkeus FL320, tuulen voimakkuus 100kt Tropopaussin korkeudet (myös matala/korkea) Lapissa Suomen ja Ruotsin rajalla FL410, Latviassa FL420 ja Etelä-Ruotsissa FL380 Norjanmerellä tropopaussin matala FL280, Vienan Karjalassa tropopaussin korkea FL440 Yläilmakehän turbulenssialue (CAT) Liittyy kartan suihkuvirtaukseen eli ulottuu Tanskasta Ruotsin yli pohjoiseen Intensiteetti kohtalainen (MOD TURB) Korkeusalue FL190 FL370 Alailmakehän turbulenssialue (pintaturbulenssi) Länsi-Norjassa (noin Bergen-Trondheim) Intensiteetti kohtalainen, paikoin kova (MOD LCA SEV TURB) Korkeusalue SFC (surface, maanpinta) - FL100 Rintamat Rintamalinja vuorottain kylmänä ja lämpimänä rintamana mutkittelee Puolasta Itämeren ja Suomen yli pohjoiseen. Rintamalinja muuttuu Pohjois-Norjassa okluusioksi ja tähän liittyen Itä-Lapissa on Suomen ja Venäjän rajalla erillinen lämmin rintama. Rintamiin on merkitty liikesunnat nuolilla ja nopeudet solmuina, kylmä rintama Suomen päällä liikkuu 15kt nopeudella koilliseen Matalan/korkean keskuksia ei tältä kartalta löydy Merkitsevän sään alueet (simpukkaviiva), kartalla yhteensä 4 kpl Laajin näistä on Itämeren ja Suomen yllä oleva rintamaan liittyvä alue. Perusteet alueen rajaukselle löytyvät ensisijaisesti jäätävästä pilvisyydestä ja lumisateesta. Alueen pilvisyys yltää ft alarajoista FL korkeudella oleviin ylärajoihin ja tämä pilvisyys on valtaosalla alueesta jäätävää (MOD) maanpinnalta aina FL150 saakka. Alueen lounaisosa on erotettu sinisellä katkoviivalla omaksi jäätämisalueekseen, täällä jäätäminen alkaa vasta 4500ft korkeudelta jatkuen FL150 asti. Alueen kaakkoisosa (Viro, osa Latviaa ja Venäjää) on erotettu erilliseksi alueeksi ensisijaisesti jäätävän sateen aiheuttaman kovan jäätämisen takia. Kohtalainen jäätäminen on merkitty alueella väleille SFC 3500ft ja FL060 FL150 (kerrosten välissä nollan yläpuolella oleva ilmakerros). Kova jäätäminen on puolestaan merkitty välille SFC-3500ft. Edellä mainitussa rintamapilvialueessa esiintyy kaakkoisosan jäätävien sateiden lisäksi sade- ja sääilmiöinä Suomessa lumisadetta ja Itämerellä paikoin utua tai tihkusadetta. Lisäksi alueen lounaisosassa esiintyy paikoin myös vesisadetta. Toinen laaja merkitsevän sään alue löytyy rintaman länsipuolella Ruotsista. Tämäkin pilvialue on kattavaa (BKN/OVC) mutta kokonaisuudessaan selvästi itäisempää rin- 30 ILMATIETEEN LAITOS LENTOSÄÄPALVELUT SUOMESSA
32 tamapilveä ohuemmassa kerroksessa. Alueen pilvi vaihtelee ft alarajoista 2000ft FL090 ylärajoihin. Pilvikerros on kokonaisuudessaan pakkasen puolella ja kohtalaista jäätämistä on merkitty koko pilvikerrokseen (MOD ICE INC). Tämä jäätäminen on syy siihen, että alue on rajattu merkitsevän sään alueeksi simpukkaviivalla. Lisäksi alueella esiintyy paikoin merkittäviä sääilmiötä eli lumi- ja räntäsateita, jäätävää sumua, lumijyväsiä sekä jäätävää tihkua. CB/TCU- pilviä löytyy kartalta ainoastaan Norjanmereltä (tyypillistä talvikauden kartoille). Kyseessä ovat muun pilvisyyden seassa olevat (EMBD) kuuropilvet, joiden alueellinen kattavuus on alle 50% (ISOL). Alueeseen on CB / TCU -pilvien lisäksi merkitty myös SCT/BKN -kerrospilveä vaihtelevin alarajoin sekä tähän kerrospilveen liittyvä kohtalainen jäätäminen (3000ft FL100). Muita pilvimerkintöjä, jotka eivät täytä merkittävän sään aluerajauksen vaatimusta: SCT/BKN- alapilvikerros Tanskan alueella (korkeintaan FBL ICE ja alarajat yli 1000ft) Venäjällä SCT/BKN- yläpilvikerros etelässä, BKN- yläpilvikerros pohjoisessa SKC/FEW- merkintä Liettuan/Valko-Venäjän rajalla Itä- ja Etelä-Ruotsiin on karttaan merkattu BKN/OVC- sumupilvialue, jonka alarajat ovat ft. Aluetta ei kuitenkaan ole rajattu merkittävän sään simpukkaviivalla, sillä pilvessä ei jäädä eikä siellä ole merkittäviä sää- tai sadeilmiöitä. Sen sijaan alue on rajattu IMC-viivalla, sillä alueella vallitsevat pääasiassa IMC-olosuhteet. Vienanmerellä esiintyy paikallista sumupilvisyyttä, mikä on merkattu karttaan LCA SCT/BKN 002/010 -merkinnällä mutta aluerajaus on jätetty ilmiön pienalaisuuden vuoksi pois IMC-viiva IMC-alueen rajausviiva kulkee Etelä-Norjasta Etelä-Ruotsin poikki Pohjois-Saksaan. Toinen rajausviiva kulkee Puolasta Baltian rannikkoa pitkin ja edelleen Suomen yli Käsivarren tienoille. Näiden väliin jäävällä alueella (viivan väkäset IMC-alueeseen päin) vallitsevat IMC-olosuhteet (näkyvyys alle 5000m ja/tai pilven alaraja alle 1000ft). Kartan IMC-rajaus perustuu eri alueilla eri asioihin. Suomen yllä syynä ovat lumisade ja matalat pilven alarajat, Pohjois-Ruotsissa matala pilven alaraja, utu sekä paikoin jäätävä sumu ja lumisade. Itämerellä syynä ovat pilven alarajat ja paikallinen utu tai tihku. Meren pintalämpötila ja aallonkorkeus Lämpötila Itämerellä 1-2 celsiusastetta, Norjanmerellä 6 astetta ja Pohjanmerellä 7 astetta. Aallonkorkeus Selkämerellä 1,3 2,5 metriä (indeksi 4), Etelä-Itämerellä ja Norjanmerellä 2,6m 4m (indeksi 5) ja Pohjanmerellä 4m 6m (indeksi 6). Laaja-alainen kova pintatuuli Norjanmerellä Trondheimin korkeudella 45 -merkintä, eli keskituuli on laaja-alaisesti yli 45 solmua. Tekstikentässä on kerrottu englanniksi tärkeimmät sääilmiöt: Rintamasysteemi liikkuu koilliseen, siihen liittyy Suomen yllä lumisateita ja laajalti IMC-olosuhteet huonon nä- ILMATIETEEN LAITOS LENTOSÄÄPALVELUT SUOMESSA 31
33 kyvyyden tai matalien pilven alarajojen vuoksi. Virosta Laatokalle yleisesti parempia pilven alarajoja mutta siellä esiintyy yleisesti jäätävää sadetta. Rintaman itäpuolella on laajalti matalaa pilveä mutta kuivempaa ilmaa leviää hiljalleen Tanskasta Etelä-Ruotsiin GAFOR ja alue-ennuste GAFOR ja sen alussa julkaistava alue-ennuste ovat Suomessa käytettävä, erityisesti yleisilmailulle suunnattu ennuste. Alue-ennusteessa Suomen lentotiedotusalue (FINLAND FIR) on jaettu kolmeen sääpalvelualueeseen: Länsi-Suomi (alueet 11/17), Itä-Suomi (21/25) ja Pohjois-Suomi (30/39). Aluejako on kuvattu karttapohjalla säähaitarissa sekä sivulla 43 tässä oppaassa. Alue-ennuste ulottuu maanpinnalta jalkaan (FL100). Alue-ennustetta laaditaan kahdesti päivässä kaikille kolmelle alueelle ja ennusteen voimassaoloajat ovat UTC sekä UTC. Lisäksi Pohjois-Suomen alueelle (30/39) laaditaan ennuste myös ajalle UTC. Alue-ennuste julkaistaan 40 minuuttia ennen ennusteen voimaantuloa. Alue-ennuste sisältää seuraavat asiat: Voimassaoloaika ja tekopaikka Vapaamuotoinen (suomenkielinen) sääkatsaus, jossa pyritään lyhyesti kertomaan yleisilmailun kannalta merkittävät sääasiat Tuuliennuste pintaan (SFC) ja 2000 sekä 5000 jalan korkeuksille Vallitseva tuulensuunta ja voimakkuus sekä vaihteluväli näille Tarvittaessa sääpalvelualue voidaan jakaa kahteen tai kolmeen osa-alueeseen, joissa tuuliolosuhteiden ennustetaan olevan samankaltaisia Lisäksi voidaan käyttää tarkentavia määreitä MAR (meri), COT (rannikko), LAN (sisämaassa) ja MON (vuoristo, käytännössä Lapin tunturialueet) Lämpötilan nollarajan korkeus Alin alueellinen nollaraja vaihteluväliä käyttäen sekä mahdolliset paikalliset vaihtelut tästä poiketen Jos nollarajan yläpuolella on plussalla oleva kerros/kerroksia, merkitään lisäksi PS DEG BTN ja korkeudet, joilla plusasteita esiintyy Tieto alueella olevasta jäätämisestä ja turbulenssista ja niiden voimakkuudesta GAFOR-osio (General Area FORecast) Kunkin alueen sää kerrotaan koodeina O/D/M/X, joiden merkitys on selvitetty taulukossa 3 Koodien käytössä huomioidaan maaston referenssikorkeudet Huom! Niin tuuliennusteen, lämpötilan nollarajan kuin GAFOR-osionkin yhteydessä esiintymisaluetta määritettäessä voidaan hyödyntää osa-alueiden numerointia ja lisämääreinä ilmansuuntien lyhenteitä. Lisäksi sääpalvelualueen osa-alueita voidaan yhdistellä tarpeen mukaan, esim. merkintä 11,12,14 tarkoittaa osa-alueita 11, 12 ja 14. Vastaavasti merkintä 11/14,16 tarkoittaa osa-alueita 11, 12, 13, 14 ja 16. Tuulien yhteydessä voidaan 32 ILMATIETEEN LAITOS LENTOSÄÄPALVELUT SUOMESSA
34 käyttää muutosryhmää BECMG (HH/HH), GAFOR-osiossa tämän lisäksi myös lisämääreitä LCA (paikoin), OCNL (satunnaisesti), TEMPO (ajoittain) ja PROB (mahdollisesti). Alue-ennuste pyritään pitämään linjassa muiden lentosääennusteiden ja varoitusten kanssa (TAF, SIGMET). Ennustetta valvotaan sen voimassaolon ajan. Mikäli huomataan ennusteen poikkeavan joltakin osin merkittävästi havaitusta säästä, tehdään korjausennuste. Ennusteen korjaus perustuu METAR/AUTO METAR-havaintoihin, ilma-alusten ilmoituksiin ja muihin mahdollisiin säähavaintoihin. Ennusteen korjauskriteerit ovat seuraavat: Tekstiosuus ristiriidassa havaitun sään kanssa (merkittävät sääilmiöt, kuten TS) Havaitut keskituulet eroavat merkittävästi ennustetuista, yli 60 astetta tai yli 10 kt Havaittu kohtalainen tai kova jäätäminen/turbulenssi, mikäli ei ennustettu (tai ennustettu turhaan) Havaittu nollarajan korkeus eroaa ennustetusta vähintään 1000 ft GAFOR-osion havaittu sääluokka poikkeaa ennustetusta enemmän kuin yhden luokan, tai alueen keskimääräinen sääluokka muuttuu luokkaan X (jos ei ennustettu) Esimerkki alue-ennusteesta ja GAFORista FBFI41 EFLK GA-FCST FOR AREAS 11/17 VALID 0312 WX LOUNAASTA VIRTAA HYVIN KOSTEAA ILMAA JA LÄHES KOKO ALUEELLA ESIINTYY VESISATEITA. WINDS 11/17 SFC /10-20KT MAR LCA 25-30KT 2000FT /20-40KT 5000FT /25-50KT 0-C LEVEL FL ICE LCA MOD INC ABV FL070 TURB NIL GAFOR EFHK 0312 BBBB 11/17 D/M RA/SC LCA 0307 X ST/BR/FG= ILMATIETEEN LAITOS LENTOSÄÄPALVELUT SUOMESSA 33
35 Alue-ennuste kuukauden 14. päivälle, julkaisu 02 UTC. Voimassaoloalueet (Länsi- Suomi, ks. aluejako kartasta) ja voimassaoloaika UTC. Aluksi lyhyt suomenkielinen sääkatsaus, jonka jälkeen tuulet, tässä tapauksessa koko alueelle samat (11/17). Pintatuuli astetta, voimakkuus solmua. Merellä paikoin solmua ja 5000 jalan tuulet vastaavasti. Tuulien jälkeen lämpötilan alin nollarajan korkeus, joka vaihtelee alueella lentopintojen välillä. Jäätämistä esiintyy pilvessä paikoin lentopinnan 070 yläpuolella. Turbulenssia ei ennusteta esiintyvän. GAFORsääkoodissa ennustetaan koko alueella yhtenäisesti sääluokkia D/M (ks. taulukko 3) johtuen kohtalaisesta vesisateesta (heikentää näkyvyyttä alle 8 km) ja SC-alapilvestä (jonka alaraja on alle 1500 jalkaa). Lisäksi ennustetaan paikoin UTC välillä esiintyvän sääluokkaa X johtuen stratus-alapilvestä (alaraja alle 500 jalkaa), udusta tai sumusta (näkyvyys alle 1,5 km). GAFOR EFHK 0312 BBBB 11/17 O LCA D SC/RA BECMG 0609 D/M RA/DZ/ST OCNL X ST/FG= GAFOR-ennusteessa ennustetaan alueille 11, 12, 13, 14, 15, 16 ja 17 yleisesti hyvää lentosäätä (pilvet yli 1500ft, näkyvyys yli 8000 m), paikoin pilven alaraja ja/tai näkyvyys hieman laskevat SC-pilvien ja sateen takia (pilvet 1000ft ja 1500ft välillä, näkyvyys 5000 m ja 8000 m välillä). Sään ennustetaan muuttuvan klo 6 ja 9 UTC välillä huonoksi yleisesti sateen, tihkun ja matalan sumupilven takia (pilvet 500ft ja 1500ft välillä, näkyvyys 1500 m ja 8000 m välillä) ja silloin tällöin sää on todella huonoa matalan sumupilven ja sumun takia (pilvet alle 500ft ja näkyvyys alle 1500 m). 34 ILMATIETEEN LAITOS LENTOSÄÄPALVELUT SUOMESSA
36 2.3. Lentosäävaroitukset SIGMET Yleistä SIGMET (Significant Meteorological Information) on ilmailun säävaroitussanoma. Suomen lentotiedotusalueen (FINLAND FIR) SIGMETit laatii ja julkaisee MWO (lentosäävalvontakeskus) eli Helsingin Lento- ja sotilassääpalvelu. SIGMET-sanoma laaditaan harkinnan mukaan varoittamaan lentoliikennettä laajaalaisesta tai muuten merkittävästä vaarallisesta sääilmiöstä tai vulkaanisesta tuhkasta. Vaarallisille sääilmiöille ja tulivuorituhkapilvelle on erilliset SIGMET-sanomansa. Tuhka- SIGMET perustuu ensisijaisesti Lontoon VAACin (Volcanic Ash Advisory Centre) julkaisemiin ennusteisiin. SIGMETien numerointi alkaa aina ykkösestä vuorokauden vaihtuessa (UTC-aika). Numeroinnissa tuhka- ja sää-sigmeteillä ei ole omaa sarjaa vaan seuraava numero otetaan käyttöön riippumatta siitä, onko edellinen SIGMET samaa vai eri tyyppiä (tuhka/sää). SIGMET-sanoma laaditaan tarpeen mukaan, kun varoituksen kriteerit täyttyvät. ICAOn ohjeistus suosittelee, että SIGMET viestitetään korkeintaan kuusi tuntia ennen ilmiön odotettua esiintymisaikaa, mielellään kuitenkin korkeintaan neljä tuntia ennen. Koska sää-sigmet perustuu pitkälti havaintoihin, niiden laadinta ja viestitys tapahtuvat yleensä vasta kun ilmiö on havaittu tai alkamassa. Sää-SIGMETin kesto on korkeintaan 4 tuntia, tosin Suomessa käytetään yleensä enintään 2 tunnin kestoa. Tämä johtuu siitä, että etenkin yleisimmän SIGMETin aiheuttajan eli kesäisten voimakkaiden ukkosten intensiteetti ja alue voivat muuttua jo parin tunnin aikana paljon. Niinpä pidempien SIGMETien laatiminen ei meteorologien eikä käyttäjien kannalta olisi usein mielekästä, sillä pidempään voimassa oleva SIGMET ei enää kuvaa todellista tilannetta, jolloin se joudutaan usein perumaan ja korvaamaan uudella. Lähinnä yläilmakehän turbulenssi- SIGMETien yhteydessä käytetään jopa neljän tunnin kestoa. Tuhka-SIGMETin kesto on yleensä 6 tuntia ja ne viestitetään pääosin etukäteen. SIGMETissä on voimassaoloaika, jonka jälkeen se päättyy automaattisesti. Vielä voimassa oleva SIGMET voidaan myös perua, jos havaitaan tilanteen muuttuneen ja todetaan SIGMET tarpeettomaksi. SIGMET voidaan perua myös silloin, jos tieto alueen tai voimakkuuden osalta ei pidä enää paikkaansa. Tällöin peruutuksen jälkeen julkaistaan uusi SIGMET. Pohjoismaiden sisällä SIGMETit pyritään koordinoimaan siten, että mahdollisesti FIRin rajat ylittävä ilmiö olisi huomioituna molempien maiden SIGMET-varoituksissa. ILMATIETEEN LAITOS LENTOSÄÄPALVELUT SUOMESSA 35
37 SIGMETin sisältö ICAOn ohjeistus määrittää SIGMETin muodollisen sisällön. Sanomassa kerrotaan: Varsinainen ilmiö Mahdollinen esiintymistiheys Varoituksen peruste (OBS = havaittu ja ennustetaan jatkuvan tai FCST = ennustettu) Aluerajaus koordinaatteina Esiintymiskorkeus ilmoitetaan lentopinnoissa paitsi silloin jalkoina, kun korkeus alle 5000 ft Ilmiön liike (esim. MOV SW 20 KT = liikkuu lounaaseen 20 solmun nopeudella) tai ennustettu sijainti varoituksen päättyessä Ilmiön tendenssi (INTSF = voimistuva / NC = ei muutosta / WKN = heikkenevä) SIGMET-sanoman aiheuttavat Suomen oloissa lähinnä seuraavat ilmiöt: Ukkonen seuraavissa tapauksissa: Puuskarintaman yhteydessä (SQL TS) Ukkospilvet lähellä toisiaan tai toisissaan kiinni, edellyttää laaja-alaista alueellista peittävyyttä (FRQ TS) Ukkospilvet ovat muun pilvimassan sisällä tai esim. udun tai autereen vuoksi huonosti näkyvissä (EMBD TS ja OBSC TS) Jos näiden ilmiöiden yhteydessä esiintyy voimakasta raesadetta, se on erikseen mainittava Voimakas jäätäminen (myös jäätävä sade) Voimakas turbulenssi Vuoristoaallot Tulivuoren tuhkapilvet SIGMETiin pätee myös vaatimus laaja-alaisuudesta. Laaja-alaisuuden kriteerinä on yleensä 100 km ulottuvuus ukkospilvimuodostelmalle johonkin suuntaan, jonomainenkin muodostelma riittää (puuskarintama). Ukkospilvet lähellä toisiaan tai toisissaan kiinni tulkitaan siten, että pilvet peittävät vähintään 75% muodostelman alueesta. Jonomuodostelmassa peittävyyden täytyisi olla suurempi, mielellään kolme neljäsosaa jonon pituudesta. Meteorologi voi toisinaan laatia SIGMET-sanoman myös pienemmän kokoluokan ilmiöstä, jos katsoo sen aiheelliseksi. Syynä voi olla esimerkiksi se, että sääilmiö sijaitsee vilkkaasti liikennöidyllä alueella (esim. EFHK TMA). OBSC- tai EMBD-pilvien tapauksessa ukkosta on käytännössä erittäin vaikea havainnoida lennon aikana. Näissä tilanteissa SIGMET laaditaan, vaikka yllä olevat kriteerit eivät täyttyisikään. Jäätämisen ja turbulenssin tapauksessa hyödynnetään ilma-alusten havaintoja, jäätämisen yhteydessä myös muita mahdollisia havaintoja. Erityisesti alueellisen kattavuuden määrittämiseksi hyödynnetään molemmissa myös malliennusteiden tietoa. 36 ILMATIETEEN LAITOS LENTOSÄÄPALVELUT SUOMESSA
38 Esimerkki kesäisestä ukkos-sigmetistä: EFIN SIGMET 1 VALID / EFHK- EFIN FINLAND FIR FRQ TS OBS AT 1030Z WI N6020 E N6125 E N6050 E N6020 E02310 TOP FL360 MOV NW 20 KT INTSF= Kuukauden 28. päivä, vuorokauden ensimmäinen SIGMET Finland FIR-alueella. Voimassaoloaika UTC. Havaittu alueellisesti kattavia ukkosia (FRQ TS), joiden sijainti on UTC ollut n. Salo-Tampere-Lahti-kolmion sisällä. CB-pilven huiput yltävät noin lentopinnan 360 korkeudelle, ukkoset ovat hitaahkossa liikkeessä kohti luodetta ja niiden ennustetaan voimistuvan SIGMETin voimassaoloaikana. SIGMETin rajoituksista SIGMETit pyritään saamaan käyttäjille aina mahdollisimman nopeasti ja joidenkin ilmiöiden kohdalla jo etukäteen viestittäminen on toisinaan mahdollista. Valitettavasti esimerkiksi voimakkaiden ukkospilvijärjestelmien tarkka alueellinen ennustaminen on hyvin haastavaa, ja SIGMETin vaatiman aluerajauksen tarkkuus saadaan vasta kun ilmiö on muodostumassa tai muodostunut. Samoin varsinkin voimakkaiden ukkospilvien ulottuvuus korkeussuunnassa saadaan määritettyä SIGMETin vaatimalla tarkkuudella vasta säätutkan havainnoista. Ukkospilville on muutenkin tyypillistä, että voimakkaatkin CBpilvet saattavat muodostua lähes tyhjästä varsin nopeasti. On myös hyvä huomioida, että jo yksikin voimakas ukkospilvi voi olla lentoliikenteen kannalta hyvinkin vaarallinen, mutta SIGMETiä ei kuitenkaan tällöin laadita, koska alueellinen kattavuusvaatimus ei täyty Warnings Helsingin lento- ja sotilassääpalvelu laatii Helsinki-Vantaan lentoasemalle lentoasemakohtaisia varoitussanomia merkittävistä ilmiöistä. Näitä ovat kohtalainen tai voimakas tuuliväänne (WIND SHEAR, WS), jäätäminen (ICING), turbulenssi (TURB), inversio (INVERSION) ja salamanisku lentokoneeseen (LIGHTNING STRIKE). Rovaniemen lento- ja sotilassääpalvelu laatii Rovaniemen lentoasemalle varoitussanomia tuuliväänteestä. Varoitukset perustuvat joko lentokoneiden antamiin tietoihin (REP), sääilmiöiden ennustettuihin ilmenemisiin ja muutoksiin (FCST) tai masto-, tutka-, luotaus- tai muihin havaintoihin (OBS). Varoitukset koskevat lentoaseman lähialuetta (CTR) ja lähestymisaluetta (TMA). Tuuliväännevaroitus koskee normaalisti ilmakerrosta maanpinnasta 500 metrin (1600 FT AGL) korkeudelle. Turbulenssi- ja jäätämisvaroitukset koskevat ilmakerrosta maanpinnasta lentopinnalle 100 (FL100). Mikäli varoitusta edellyttävän sääilmiön havaitaan tai ennustetaan olevan em. raja-arvon alapuolella mutta yltävän myös sen yläpuolelle, varoitussanomassa ilmoitetaan lisäksi ilmiön yläraja. Lentäjän ilmoitukseen perustuvassa varoituksessa ilmenee ilmoittavan koneen tyyppi (tai pyörrevanaluokka) ja ilmoituksen kellonaika. ILMATIETEEN LAITOS LENTOSÄÄPALVELUT SUOMESSA 37
39 Lentokoneiden antamista tiedoista, jotka johtavat varoitukseen, laaditaan aina myös ARS tai WXREP. Varoitukset välittyvät ilma-aluksille lentoaseman ATIS-lähetyksen tai lennonjohdon kautta. Varoitus on voimassa korkeintaan kaksi tuntia kerrallaan, jonka jälkeen meteorologi joko päättää jatkaa varoitusta tai varoitus loppuu ja poistetaan ATIS-lähetyksestä. Esimerkki varoituksesta WX WRNG EFHK Z SEV ICING BLW 2000FT REP BY A321 AT 0610 UTC= Helsinki-Vantaan lähi- ja lähestymisalueella voimakasta jäätämistä 2000 jalan alapuolella, Airbus 321 ilmoittanut jäätämisestä 6.10 UTC-aikaa Ilma-alusten havainnot Lentäjiltä odotetaan sääilmoituksia kansainvälisen käytännön mukaisesti (air-report, special air-report), erityisesti silloin kun lennolla kohdataan sellaisia ilmiöitä, joita ei ole ennustettu tai joista ei ole varoitettu. Special air-report (ARS)-sanoman lisäksi lentäjien sääilmoituksille on Suomessa käytössä myös kansallinen koodimuotoinen WXREP-sanoma, jonka laatii yleensä lähin MET-elin saatuaan lentäjän ilmoituksen ATSelimeltä. Special air-reportit ja WXREPit sisältyvät lennonneuvontamateriaaliin 2 tuntia laadinta-ajasta eteenpäin. Lentäjän ilmoituksesta laaditaan kansainväliseen jakeluun lähtevä ARS-sanoma, mikäli kyseisen sanoman kriteerit täyttyvät. Muussa tapauksessa ilmoituksesta laaditaan ainoastaan kansalliseen jakeluun menevä WXREP. Yhdestä lentäjän ilmoituksesta laaditaan siis joko ARS tai WXREP mutta ei molempia. 38 ILMATIETEEN LAITOS LENTOSÄÄPALVELUT SUOMESSA
40 Special air-report (ARS) Special air-report -sanomat laatii Suomessa aina lentosäävalvontakeskuksena (MWO) toimiva Ilmatieteen laitoksen Helsingin lento- ja sotilassääpalvelu. Lennonjohto välittää saamansa sanoman lähimmälle MET-elimelle, joka tarvittaessa välittää sanoman eteenpäin MWO:lle. Special air-report laaditaan seuraavista ilmoituksista: TS tai TSGR, ukkonen tai raeukkonen (yleensä pitää olla OBSC, EMBD, SQL tai laajaalainen, pilotti kuitenkin päättää ilmoittaako ukkosesta) SEV TURB, voimakas turbulenssi MOD TURB, kohtalainen turbulenssi SEV ICE, voimakas jäätäminen MOD ICE, kohtalainen jäätäminen VA CLOUD FLnnn/mmm, vulkaaninen tuhkapilvi korkeusalueineen WS, tuuliväänne (wind shear) SEV MTW, voimakas vuoristoaalto HVY SS, voimakas, ankara hiekkamyrsky Koodimuotoisessa sanomassa tulee ilmetä: 1. lentokoneen kutsutunnus 2. havaittu ilmiö 3. havaintoaika (UTC) 4. havaintopaikka koordinaatteina 5. havaintokorkeus lentopintoina tai jalkoina, kun ilmiö alle 5000 jalassa Special air-report -koodimuotoisen sanoman rakenne on: ARS Aircraft identification havaittu ilmiö OBS AT havaintoaika havaintopaikka havaintokorkeus. Aircraft identification on koneen radiokutsutunnus (call sign). Havaintopaikkana käytetään maantieteellisiä koordinaatteja (LAT,LON asteet ja minuutit, esim. N6342 E02530). Esimerkki Special air-reportista ARS FIN6D SEV ICE OBS AT 1225Z N6342 E02530 FL080/120= Lentokone ilmoittanut voimakkaasta jäätämisestä havaittuaan sitä klo UTC koordinaattipisteissä N ja E lentopintojen FL080 ja FL120 välillä. ILMATIETEEN LAITOS LENTOSÄÄPALVELUT SUOMESSA 39
41 WXREP WXREP-sanoma laaditaan, kun saadaan lentäjältä suoraan tai lennonjohdon kautta ilmoitus (merkittävästä) sääilmiöstä, joka ei kuitenkaan täytä yllä olevia ARS-kriteerejä, mutta joka halutaan muiden ilmailijoiden tietoon. Tällaisia voivat olla esimerkiksi heikko turbulenssi, heikko jäätäminen, heikko tuuliväänne, inversio tai CB-pilven huipun korkeus. Koodimuotoisessa sanomassa tulee ilmetä: 1. lentokoneen tyyppi 2. havaintoaika (UTC) 3. havaintopaikka 4. havaittu ilmiö 5. havaintokorkeus lentopintoina tai jalkoina, kun ilmiö alle 5000 jalassa Ilmoitus merkittävästä säähavainnosta voi ilma-aluksen sijasta tulla myös lentopaikan kunnossapidolta: Tällöin sanomassa on ilmoittajan kohdalla mainittu konetyypin sijasta ko. lentopaikan TWR tai ACC. WXREP-sanoman muoto: WXREP konetyyppi REP HHmm paikka ilmiö esiintymiskorkeus Havaintopaikkana käytetään yleensä ilmailun radiomajakoita tai lentopaikkojen ICAO-tunnuksia. Esimerkki WXREP-sanomasta WXREP A320 REP 1225 S OF EFTP FBL ICE FL060/FL080= Airbus 320 ilmoitti klo UTC Tampereen eteläpuolella heikkoa jäätämistä lentopintojen FL060 ja FL080 välillä. 40 ILMATIETEEN LAITOS LENTOSÄÄPALVELUT SUOMESSA
42 3. Sääpalvelu asiakkaille Ilmailun sääpalveluita on saatavilla monesta eri jakelukanavasta internetistä, puhelimitse, henkilökohtaisesti ja edelleen jopa faxilla. Tässä osiossa kuvataan hieman tarkemmin eri viestitystapoja Viestiliikenne Ilmatieteen laitoksen sääsanomat viestitetään ilmailun viestiverkkoon (AFTN-verkko). Havainnot, ennusteet ja varoitukset jaellaan niitä tarvitseville automaattisesti ns. bulletin-listojen avulla. Viestiliikenteessä tullaan näkemään lähivuosina muutos sanomien välitysmuodossa kun siirrytään vanhemmista sanomaformaateista digitaaliseen tiedonvälitykseen Ilmatieteen laitoksen lentosääportaali Ilmailusää on virallinen Suomen säätietojen jakelukanava internetissä. Ilmailusää-sivujen kautta voi käydä tarkastelemassa viimeisimmät lentosäähavainnot, -ennusteet ja varoitukset sekä katsoa viimeisimmät sadetutkakuvat, satelliittikuvat sekä erilaisia numeeriseen sääennustemalliin perustuvia ennustetuotteita eri lentopinnoille. Tietoa pystyy hakemaan myös kenttäkohtaisesti tai laatia listoja niistä lentopaikoista, joiden säitä haluaa tarkastella. Lisäksi portaalista löytyy karttapohjainen palvelu, johon voidaan piirtää suunniteltu lentoreitti ja palvelu listaa reitin lähistölle osuvat lentopaikat ja niiden havainnot ja ennusteet. Lisäksi palvelusta on saatavilla Skandinavian alueelle merkitsevän sään kartta ja tuulitiedot (SWC) sekä koko Euroopan alueen merkitsevän sään kartta ja tuulitiedot (WAFC). Palvelu löytyy osoitteesta Säähaitari Säähaitari on ollut Suomessa käytössä eri ulkoasuissa 1990-luvun alkupuolelta asti. Sitä ovat toimittaneet sekä Ilmatieteen laitos että Finavia ja viimeisin päivitys haitariin tehtiin vuoden 2017 alkupuolella. Säähaitaria on saatavilla lentoasemien itsepalvelubriefingeistä, lennonneuvonnasta tai tilaamalla suoraan Ilmatieteen laitokselta sähköpostilla: Säähaitarissa kuvataan lyhyesti, miten koodimuotoisia sääsanomia avataan. Lisäksi haitarissa esitetään SWC-kartoilla käytettävät symbolit, alue-ennusteen alueiden jakautuminen kartalla sekä lyhyt meteorologisten lyhenteiden luettelo. Säähaitari on säilytetty taskukokoisena, jotta se olisi helppo pitää mukana lennolla ja lennonvalmistelussa. ILMATIETEEN LAITOS LENTOSÄÄPALVELUT SUOMESSA 41
43 3.4. MET-Briefing Sääbriefausta on saatavilla puhelimitse Finavian Lennonneuvontakeskuksesta. Osalla kentistä saa sääpalvelua myös AFIS-lennontiedottajalta tai lennonjohtajalta tornin aukioloaikoina. Itsepalvelubriefausta on saatavilla lentoasemilla. Palvelua toimittaa Finavia Ilmatieteen laitoksen puolesta. Säämateriaalitilauksia voi lähettää sähköpostilla osoitteeseen Päivystävää lentosäämeteorologia voi konsultoida puhelimitse numerosta (hinta 2,53 /min + pvm) AIS Lentosääpalveluiden tuottamisesta ja julkaisemisesta kerrotaan Ilmailukäsikirjassa (AIP). Ilmailukäsikirjaa julkaisee Finavia ja eaip löytyy internetistä osoitteesta Lentosääpalveluiden järjestämisestä kerrotaan tarkemmin osiossa GEN 3.5. Lentopaikkakohtaista tietoa tarjottavasta sääpalvelusta löytyy myös AD 2-osiosta. 42 ILMATIETEEN LAITOS LENTOSÄÄPALVELUT SUOMESSA